text:
Page 9 of 21
IBIMENYETSO BY’IMPERUKA
Ibimenyetso by’imperuka bisobanuye ibintu bizabaho bigaragaza ko imperuka yegereje. Ibimenyetso bigabanyijemo ibice bibiri:
-
Ibimenyetso bitoya
-
Ibimenyetso bikuru
IBIMENYETSO BITOYA
Ibimenyetso bitoya nabyo bikubiyemo ibice bikurikira:
A) Ibimenyetso byamaze kubaho birarangira cyangwa bikaba bizongera kubaho
B) Ibimenyetso bitarabaho
Ibimenyetso by’imperuka bitoya:
a) Bimwe mu bimenyetso by’imperuka bitoya byabayeho birarangira:
1. Iyoherezwa ry’intumwa y’Imana Muhammad (Imana imuhe amahoro n’imigisha) mu guhishurirwa ubutumwa:
Ibi bishimangirwa n’imvugo y’intumwa y’Imana aho yagize ati:
“Noherejwe njye n’imperuka turikumwe nk’uko izi ntoki ebyiri zimeze uko rumwe murizo rusumba urundi maze yegeranya urutoki rwe rwa mukubitarukoko na musumba zose”.
2. Gusaduka no gucikamo ibice bibiri k’ukwezi:
Ibi byabaye kugihe cy’intumwa y’Imana Muhamad (Imana imuhe amahoro n’imigisha), igihe abantu bamusabaga kubereka igitangaza kukimenyetso cy’ubutumwa bwe, nibwo yaberekaga ugusaduka k’ukwezi inshuro ebyiri. Ibi bishimangirwa n’imvugo y’intumwa y’Imana Muhammad yakiriwe n’umusangirangendo witwa ABDULLAH mwene MAS’UDI Imana imwishimire aho yagize ati:
“Kugihe cy’intumwa y’Imana ukwezi kwacitsemo ibice bibiri, maze intumwa y’Imana Imana iyihe amahoro n’umugisha iravuga iti:”NGAHO NIMUBE ABAHAMYA NIMUBE ABAHAMYA” SAHIH MUSLIM
b) Bimwe mu bimenyetso by’imperuka bitoya byabayeho kandi bigikomeza kugaragara.
1) Kugaragara kw’abantu b’ababeshyi biyita abahanuzi b’Imana:
Intumwa y’Imana Muhamad (Imana imuhe amahoro n’imigisha) yavuze ko hazabaho abantu b’ababeshyi biyita abahanuzi b’Imana, kandi ibyo byabayeho no kugihe cy’ubuyobozi bwa ABUBAKAR haboneka umugabo witwa MUSAYLAMAT wiyise intumwa y’Imana, ariko ibinyoma bye byaragaragaye ndetse ABUBAKR yaramurwanyije abo babeshyi biyita abahanuzi kandi no muri ibi bihe bagenda bagaragara hirya no hino mu bihugu bitandukanye, ariko Islamu bose ibafata ko ari ababeshyi b’ibinyoma, ubutumwa bwabo ni ubwo bihimbira biyitirira kuko nta ntumwa cyangwa umuhanuzi w’ukuri uzabaho nyuma ya MUHAMAD (Imana imuhe amahoro n’imigisha) niwe wasozereje intumwa z’Imana n’abahanuzi nta ntumwa izabaho nyuma ye, nk’uko yabishimangiye mumvugo ye yakurikiwe n’umusangirangendo witwa THAWUBANI wavuze ko intumwa y’Imana yagize iti:
“Kandi hazabaho ababeshyi mirongo itatu (30), buri wese yiyita ko ari umuhanuzi, kandi ninjye muhererezi w’abahanuzi ntamuhanuzi w’undi uzaza nyuma yanjye”
IKIBAZO:
Hari uwakubaza ati: Ese ko intumwa y’Imana yavuze ko aba bahanuzi b’ibinyoma bazaba bari mirongo itatu none wenda bakaba bararenze?
IGISUBIZO:
Aba mirongo itatu bavuzwe mu mvugo y’intumwa y’Imana, ni babandi bazamenyekana cyane kandi bakayobya abantu benshi, naho ubundi abaziyita abahanuzi b’Imana ni benshi cyane!
2) Amakimbirane n’ibigeragezo (Fitina)
Intumwa y’Imana yagaragaje ko mu bimenyetso by’imperuka hazagaragara amakimbirane n’inzangano hagati y’abantu, hakabaho n’ibigeragezo byinshi binyuranye binateye ubwoba burimo ubuhakanyi bukabije no kumena amaraso y’inzirakarengane, kwambura abantu icyubahiro nko gufata abagore kumbaraga n’ibindi byinshi. Aha intumwa y’Imana Muhamad (Imana imuhe amahoro n’imigisha) yaravuze iti:
“Mbere y’imperuka hazabaho ibigeragezo bimeze nk’ijoro ryuje umwijima; muri ibyo bihe buzajya bucya umuntu ari umwemera bwire yabaye umuhakanyi, bwire ari umwemera bucye yabaye umuhakanyi abantu bazagurana idini yabo ibintu by’isi kandi by`agaciro gato”
3) Intambara z`urudaca.
4) Guha ubuyobozi abatabukwiye
Ibi bishimangirwa n`imvugo y`intumwa y`Imana (Imana imuhe amahoro n’imigisha) aho yagize iti:
“Igihe indagizo izatakara muzategereze imperuka. Umwe mu basangirangendo abaza intumwa y`Imana ati: Nigute indagizo izatakara? Intumwa iramusubiza iti: igihe ubuyobozi buzahabwa abatari banyirabwo batabushoboye uzategareze imperuka”.
5) Igihe abari abakene bazakira cyane
Ibi bishimangirwa n’imvugo y’Intumwa y’Imana Imana iyihe amahoro n’umugisha igihe yabazwaga kubimenyetso by’imperuka maze arasubiza ati:
“Igihe uzabona abatarambaraga inkweto n’abambaye ubusa nta myambaro n’abari abashumba b’ihene, barushanwa mu kuzamura amazu. IMAMU MUSLIM.
6) Imitingito hirya no hino.
7) Gusuhuza abo umuntu azi gusa no guhemukira imiryango
Aha Intumwa y`Imana Muhamad (Imana imuhe amahoro n’imigisha) yagize iti:
“Mbere y’uko imperuka iba, abantu bazajya basuhuza abo bazi, ubucuruzi bwamamare kugeza ubwo umugore azafasha umugabo we mu bucuruzi, abantu bazaca imiryango, hazabaho ubuhamya bw’ibinyoma no guhisha ukuri kandi ikalamu izamamara cyane (kwiga no kwandika cyane).
8) Ibimenyetso bikuru by’imperuka
Ibimenyetso bikuru by’imperuka ni ibintu bizabaho mugihe imperuka izaba iri hafi cyane yegereje, kuburyo nibiboneka nayo izabikurikira. Tukaba twavuga muribyo:
1. MASIHI DADJALI:
Masihi Dadjal, ni umuntu uzabaho mu bihe byanyuma by’isi, akaba kimwe mu bimenyetso bikuru by’imperuka. Uyu muntu akazaba ari ikimenyetso gikomeye ku bantu bazaba bariho muri icyo gihe, niyo mpamvu Intumwa zose n’abahanuzi b`Imana baburiye imiryango n’abantu babo babereka ububi bwa Masihi Dadjal, ariko Intumwa y`Imana Muhamadi (Imana imuhe amahoro n’imigisha) yaramudusobanuriye cyane kurusha izindi ntumwa; ibi bishimangirwa n’imvugo ye, aho agira ati:
“Uyu Masihi Dadjali ndamubaburiye, kandi nta muhanuzi n’umwe utaramuburiye abantu be, ndamubabwiraho ibitarigeze bivugwa n’umuhanuzi n’umwe mbere yanjye ngo abibwire abantu be. Masihi Dadjal apfuye ijisho rimwe kandi Imana Nyagasani ntabwo ipfuye ijisho”. Yakiriwe na BUKHARI.
Na none Intumwa y’Imana yaravuze iti:
“Yemwe bantu, ntakigeragezo gikomeye kw’isi uhereye igihe Imana yaremeye Adamu kurusha ikigeragezo cya Masihi Dadjal, kandi ntamuhanuzi n`umwe Imana yohereje utaraburiye abantu be, kandi ni jyewe muhanuzi wa nyuma, namwe muri umuryango wa nyuma, bityo rero Masihi Dadjal azaza mu gihe cyanyu ntagushidikanya”.
Ubuhambare bw’ibigeragezo bya Masihi Dadjal kandi bugaragazwa n’uko Intumwa y’Imana Muhamadi (Imana imuhe amahoro n’imigisha) muri buri SWALAT yasabaga Imana kugira ngo izamurinde ibya Masihi Dadjal azasange yaripfiriye.
Amapfa n’inzara mbere ya Masihi Dadjal
Mbere yo kuza kwa Masihi Dadjal, abantu bazahura n’ingorane n’ibizazane bitandukanye: imvura izabura, ubutaka burumbe, inzara itere, n’ibindi… Ibi bishimangirwa n’imvugo y’intumwa y’Imana (Imana imuhe amahoro n’imigisha) aho yagize iti:
“Muby’ukuri mbere y’uko Masihi Dadjal aza hazabaho imyaka itatu ikomeye, abantu bazahura n’inzara ihambaye. Mu mwaka wa mbere Imana izategeka ikirere gihagarike kimwe cya gatatu (1/3) cy’imvura, itegeke ubutaka ko buhagarika kimwe cya gatatu (1/3) cy’ibimera (ibihingwa), maze mu mwaka wa kabiri Imana itegeke ikirere guhagarika bibiri bya gatatu (2/3) by’imvura, itegeke ubutaka ko buhagarika bibiri bya gatatu (2/3) by’ibihingwa. Nuko mu mwaka wa gatatu Imana itegeke ikirere guhagarika imvura yose hasigare nta gitonyaga kigwa n’ubutaka buhagarike ibihingwa byose ntihagire ikimera na kimwe. Icyo gihe nta nyamaswa n’imwe ifite ibinono izasigara idapfuye, keretse izo Imana izashaka”.
Ibimenyetso bizaranga Masihi Dadjal
Masihi Dadjal naza aziyita Imana kandi azakora ibintu bidasanzwe ari nabyo azifashisha mu kuyobya abantu ababwira ko ari Imana. Ibishuko bye kandi bizaba bikomeye kuburyo abazabitsinda ari kubw’ububasha bw’Imana,niyo mpamvu intumwa y’ Imana yabwiye abantu ko uzamwumva yaje azamuhunga akajya kure. Aha intumwa y’ Imana yaravuze iti:
“Umuntu uzumva Masihi Dadjal yaje azamuhunge, ku izina ry’ Imana, hari umuntu uzamwumva akamusanga yizeye ko adashobora kumuyobya kuko ari umwemera, nyamara akisanga yamukurikiye kubera urujijo azamutera”.
Umuntu uzitegereza neza Masihi Dadjal akareba ibizaba bimuranga azamenya neza ko ari umubeshyi n’ umunyabinyoma kubyo yiyita ko ari Imana kuko azasanga ibimenyetso biranga Imana bitamuriho kuko Masihi Dadjal ni umuntu w’umunyantenge nke ntacyo y’ishoboreye hamwe n’ibintu azakora bidasanzwe, azarya, azanywa, azaryama asinzire, kandi ajye ku musarani, nonese urangwa n’ibi bimenyetso ni gute yaba Imana isengwa?!! Ni gute yaba Nyagasani w’ibiremwa kandi nawe abikeneye?!!
Niyo mpamvu Intumwa y’Imana Muhammad (Imana iyihe amahoro n’imigisha) yatubwiye ibimenyetso bizaranga Masihi Dadjal iramusobanura neza kugirango uzamubona azahite amumenya ko ariwe anatahure ibinyoma bye, mubyo rero Intumwa y’Imana (Imana iyihe amahoro n’imigisha) yamutubwiyeho bizamuranga twavuga:
1- APFUYE IJISHO RIMWE
Intumwa y’Imana (Imana iyihe amahoro n’imigisha) yabonye Masihi Dadjal mu nzozi, maze imuvugaho uko yamubonye igira iti:
“Ni umugabo ubyibushye utukura, afite umusatsi wizingazinze, apfuye ijisho rimwe”. Yakiriwe na AL BUKHARIY
2- MU MASO YE HANDITSE IJAMBO UMUHAKANYI “KAFIRI”
Iki nacyo ni ikimenyetso kizerekana Masihi Dadjal abemera bose bakazamumenya, aho yagize ati:
“Hagati y’amaso ye handitsemo ngo”umuhakanyu” bizasomwa n’umuntu w’umwemera uzanga ibikorwa bya Masihi Dadjal”. Yakiriwe na MUSLIM
3- NTARUBYARO AZAGIRA
Intumwa y’Imana (Imana iyihe amahoro n’imigisha) yaravuze iti:
“Masihi Dadjal azaba ingumba ntamwana azabyara”.
Yakiriwe na MUSLIM
4- KUGARAGAZA UBUBESHYI N’IBINYOMA BYA MASIHI DAJAL MU KWIYITA IMANA
Intumwa y’Imana (Imana iyihe amahoro n’umugisha) yaburiye abantu ibereka ibinyoma bya Masihi Dadjal mukwiyita Imana, ibereka kandi Masihi Dadjal n’ibimenyetso by’inenge bidashobora kuba ku Mana, mubyo twavuga aho Intumwa y’Imana (Imana iyihe amahoro n’imigisha) yagize ati:
“Murabizi ko ntanumwe uzabona Imana kugeza apfuye”
Ibi bisobanura ko niba Masihi Dadjal abantu bazamubona ku isi ntabwo yaba Imana kuko ntawe ushobora kubona Imana ku isi.
Ibintu bizafasha Masihi Dadjal mukuyobya abantu no gukwirakwiza ibigeragezo bye
Masihi Dadjal azahabwa ubushobozi buhambaye n’ibintu bidasanzwe bizamufasha gushuka abantu bakamwibeshyaho ko ari Imana. Muri byo twavuga:
- Kwirukanka cyane akwira ibice by’isi uretse Makkat na Madinah
Intumwa y’Imana Imana iyihe amahoro n’imigisha yaravuze iti:
“Ntagihugu nakimwe Masihi Dadjal atazakandagiramo uretse Makkat na Madinah
- Ijuru rye n’umuriro we
Masihi Dadjal, mu bintu azifatisha ashuka abantu, ni uko azaba afite ibintu bisa n’ijuru n’umuriro, anafite ibisa n’amazi n’umuriro, ariko nubwo bizaba bigaragarira abantu ko ari Ijuru n’Amazi n’Umuriro, nyamara mukuri ntibizaba aribyo, ahubwo ibyo bazabona ko ari Amazi n’imbeho bizaba ari umuriro n’icyokere kandi nibyo bazabona ko ari umuriro n’icyokere bizaba ari amazi n’imbeho. Ibi bishimangirwa n’imvugo y’intumwa y’Imana Imana iyihe amahoro n’umugisha aho igira iti:
“Masihi Dadjal azaba afite Ijuru n’Umuriro ariko Umuriro we niryo Juru naho Ijuru rye niwo Muriro” Yakiriwe na MUSLIM
Na none Intumwa y’Imana Imana iyihe amahoro n’umugisha iti:
“Azaba afite amazi n’umuriro, ariko mumenyeko ibyo muzabona ko ari umuriro bizaba ari amazi akonje, naho ibyo muzabona ko ari amazi bizaba ari umuriro, bityo muramenye ntimuzarimbuke”. BUKHARIY NA MUSLIMU
Izindi mvugo z’intumwa y’Imana Imana iyihe amahoro n’umugisha zigaragaza ko Masihi Dadjal ibyo azaba afite abantu bazabibona uko bitari, bityo umuntu agomba kuzahitamo icyo Intumwa y’Imana Imana iyihe amahoro n’umugisha yamuhitiyemo.
No mubintu bizafasha Masihi Dadjal kuyobya abantu ni:
- Ukuzifashisha amashitani
Nkuko bizwi rero ko amashitani afasha akanaba inshuti z’abantu bakabya bakanarenza urugero mu kwigomeka ku Mana n’ubuyobe ndetse banagaragira ibindi bitari Imana, niyo mpamvu Masihi Dadjal azabona inkunga n’ubufahsa bw’amashitani amukoresha ibintu bidasanzwe kugira ngo abantu bamwibeshyeho ko ari Imana bityo abashe kubayobya bamwemere, ibi bishimangirwa n’imvugo y’Intumwa y’Imana Muhamad Imana iyihe amahoro n’umugisha aho yagize ati :
“Mubyo Masihi Dadjal azashukisha abantu: ni uko azabwira umuntu w’umunyacyaro ati: “ese ndamutse nkuzuriye ababyeyi bawe, wowe wakwemezako ndi Imana yawe?” azamusubiza ati: nabyemera, ubwo namara kubyemera, hazaza ishitani ryigereranye n’ishusho ya se na nyina, maze bamubwire bati: “Yewe mwana wanjye uyu muntu utuzuye mukurikire ni Imana”.
- Inyamaswa n’ibimera bizamukurikira
Ibi nabyo biri mu bintu bizafasha Masihi Dadjal kuyobya abantu benshi bazabona ari gutegeka ibintu byose bikamukurikira. Urugero: azategeka ikirere kigushe imvura, ategeke ubutaka bumere imyaka, ahamagare inyamaswa n’amatungo bimukurikire.
- Azica umusore maze amuzure
Nkuko bishimangirwa n’imvugo y’Intumwa y’Imana (Imana iyihe amahoro n’umugisha) aho yagize iti:
“…Masihi Dadjal azabwira abantu ati: Ese murabona mute ndamutse nishe uyu musore maze nkamuzura? Ese mwashidikanya ku bumana bwanjye? Bazavuge bati: Oya, ubwo azahita amwica maze amuzure, maze umwe mubemera Mana azavuga ati: Ndahiye ku izina ry’Imana ubu nibwo nkumenye cyane ko ari wowe Masihi Dadjal w’umubeshyi, ubwo Masihi Dadjal azashaka kumwica ariko ntazabibasha”.
Yakiriwe na BUKHARIY NA MUSLIMU
Aho Masihi Dadjal azaturuka
Masihi Dadjal azaturuka iburasirazuba mu bihugu by’aba Perisi byitwa Khurasani aha Intumwa y’Imana Imana iyihe amahoro n’umugisha yaragize ati:
“Masihi Dadjal azaturuka ku butaka bw’iburasirazuba bwitwa: Khurasani (ni muri Iran y’ubu)…..”
Ariko nubwo azaturuka muri Khurasani, ibye bizamenyekana ko ariwe Masihi Dadjal igihe azaba ageze ahantu hagati ya Iraq na Shami aho niho abantu bazamumenya ko ari Masihi Dadjal
Igihe Masihi Dadjal azamara ku isi
Abasangirangendo b’Intumwa y’Imana Muhamad (Imana iyihe amahoro n’umugisha) umunsi umwe bigeze kubaza Intumwa bati:
“Masihi Dadjal azamara igihe kingana iki ku isi? Intumwa y’Imana irabasubiza iti: Azamara iminsi mirongo ine (40), ariko hari umunsi umwe uzaba ungana n’umwaka, undi uzangana n’ukwezi, undi uzangana nk’icyumweru, indi isigaye izaba ingana nk’iminsi isanzwe” Yakiriwe na MUSLIMU
Abazakurikira Masihi Dadjal
Masihi Dadjal w’umunyabinyoma azagira abayoboke benshi bazamukurikira mu buyobe bwe, cyane cyane abagore n’abayahudi nkuko intumwa y’Imana Muhamad (Imana iyihe amahoro n’umugisha) yagize ati:
“Abenshi mubayoboke ba Masihi Dadjal ni abayahudi n’abagore”.
Yakiriwe na AHMAD
Ibihugu Masihi Dadjal atazabasha gukandagiramo
Masihi Dadjal azazemguruka ibihugu byose abyinjiremo ayobya abantu, uretse umujyi wa Makkah na Madinah, aho niho honyine atazabasha gukandagira hamwe nuko azaba abyifuza cyane. Ibi bishimangirwa n’imvugo y’Intumwa y’Imana Muhamad (Imana iyihe amahoro n’umugisha) aho yagize iti:
“Ntabutaka nabumwe buzasigara Masihi Dadjal atabukandagiyeho kandi abwigarurire, uretse Makkah na Madina, uko azajya agera munkengero zaho azajya ahahurira n’abamalayika bafite inkota bamwirukane…”
Na none Intumwa y’Imana (Imana iyihe amahoro n’umugisha) yaravuze iti:
“Ku nkengero z’imujyi wa Madinah hari abamalayika, ntacyorezo kizahagera ndetse na Masihi Dadjal ntazahagera”.
Inzira yo kwirinda Masihi Dadjal
Igihe Masihi Dadjal azaza, abo azasanga bariho bazahura n’ingorane n’ibigeragezo bye bihambaye kandi bizayobya benshi, ariko umwemera nyawe hari inzira azifashisha bikamushoboza kurokoka no gutsinda ibishuko bye, mubyo rero umwemera azifashisha twavuga:
-Kumuhunga no kutegera aho azaba ari.
Aha Intumwa y’Imana (Imana iyihe amahoro n’umugisha) yaragize ati:
“Uzumva aho Masihi Dadjal ari azahunge”.
Yakiriwe na ABUDAWUDI
- Uwo bizaba ngombwa ko bahura agomba kuzashikama ku kuri kandi akamugisha impaka amwereka ko amuzi ariwe Masihi Dadjal w’umunyabinyoma.
- Kudashukwa n’ibyo azakora bidasanzwe yiyita Imana.
Aha abemera Mana bategekwa kuzamuhakana ntibamwemere na gato, niyo mpamvu Intumwa y’Imana (Imana iyihe amahoro n’umugisha) yasize imudusobanuriye bihagije itwereka ibimenyetso bimugaragaza kuri buri wese kugirango ibye bizamenyekane atazigarurira abantu.
- Uzahura na Masihi Dadjal azamusomere intangiriro za Suratul’ Kahfi kandi yitabaze Imana imumukize.
- Abazamwumva bazahungire mu mujyi wa Makkah n’uwa Madinah kuko atazayikandagiramo.
- Gusaba Imana buri gihe uyisaba ko yazakurinda ibigeragezo bya Masihi Dadjal, niyo mpamvu Intumwa y’Imana yasabaga Imana muri buri Swalat ngo izamurinde ibigeragezo bya Masihi Dadjal.
Urupfu rwa Masihi Dadjal
Nyuma y’uko Masihi Dadjal azaba amaze kuzenguruka ibihugu byinshi ayobya abantu, Intumwa y’Imana Muhamad (Imana iyihe amahoro n’umugisha) yavuzeko:
“Icyo gihe abayisilamu bazategura urugamba rwo kumurwanya batangire kwitunganya kumurongo, icyo gihe nibwo igihe cy’Iswala kizagera bagiye gusali nibwo Yesu (Issa) mwene Mariyamu ((Imana imuhe amahoro n’imigisha)) azamanuka maze abayisilamu nibamara kumubona bamuhe umwanya bifuza ko abayobora mu Iswala, icyo gihe umwanzi w’Imana (Masihi Dadjal) nabona Yesu azatangira gushonga nk’uko umunyu ushonga mu mazi, kuburyo aramutse amuretse yakomeza agashonga kugeza apfuye ariko Imana yashatse ko Yesu azamwicisha ukuboko kwe akazereka abayisilamu amaraso ya Masihi Dadjal”. Yakiriwe na MUSLIMU
Iyi mvugo y’Intumwa y’Imana Muhamad (Imana iyihe amahoro n’umugisha) n’izindi mvugo zisa nkayo, zose zigaragaza uko urupfu rwa Masihi Dadjal ruzangenda kandi ko azicwa na Yesu, nyuma y’uko azaba agarutse ku isi, akaba ari Yesu uzamukiza abemera Mana akabatabara bakaruhuka ibigeragezo bya Masihi Dadjal, uko bizagenda rero ni muri ubu buryo bukurikira:
“Ubwo abayisilamu bazaba bitegura urugamba rwo kujya kurwanya Masihi Dadjal, Iswala izagera, maze bashyire umwe muribo imbere kugirango abayoborere Iswala, icyo gihe nibwo Yesu (Issa) azamanuka mu gitondo abasange, Imamu namubona azahita asubira inyuma kugirango Yesu atambuke abayobore mu Iswala, ubwo Yesu azanga amubwire ati: komeza uyobore isengesho kuko niwowe wari uteganyijwe kuriyobora igihe mwari mugiye gutangira, ubwo Imamu azabasalisha maze narangiza Iswala, Yesu (Issa) azavuga ati:”Mufungure umuryango, nibafungura bazasanga Masihi Dadjal inyuma y’umuryango ari kumwe n’abayahudi ibihumbi mirongo irindwi (70000) bose bafite inkota zityaye, ubwo Masihi Dadjal azareba Yesu, maze Masihi Dadjal atangire kuyenga nk’umunyu ugiye mu mazi ahite ahunga, ubwo Yesu azamukurikira amusange ku muryango w’umujyi wa Luda w’iburasirazuba (mu gihugu cya Palestina) ahamutsinde (ahite apfa)…” Ngiryo rero iherezo rya Masihi Dadjal.
Izi mvugo z’Intumwa y’Imana ziboneka mu bitabo bya: SUNAMU IBN MAJAH
- SAHIH MUSLIMU
- MUSTADRAKU AL HAKIM


c: text/html

text:
Uyu muhango wo kwimika Apotre Poda wabereye i Kanombe ku cyicaro gikuru cy'itorero Worship Centre, witabirwa n'abapasiteri benshi bari baje gushyigikira mugenzi wabo John Poda wagizwe Intumwa y'Imana. Bihashya John Poda wari usanzwe ari Bishop, ni umwe mu bapasiteri bamaze igihe kinini mu murimo w'ivugabutumwa ndetse benshi bakaba bamutangira ubuhamya ko yari akora inshingano nk'iz'Intumwa dore ko hari benshi mu bapasiteri yahuguye.
Apotre Bihashya John Poda amaze gutangiza amatorero anyuranye akayaba abo yahuguye bakayayobora nk'abayobozi bakuru bayo. Nkuko yabitangarije Inyarwanda.com Apotre Bihashya John Poda amaze gutangiza amatorero hirya no hino mu Rwanda aho twavuga mu Burasirazuba, mu Burengerazuba no mu mujyi wa Kigali. Yavuze kandi ko ayo matorero yayahaye abashumba yatoje kugeza ubu bakaba bayayobora neza.
Apotre Poda yimitswe na Apostle Banks Trevor
Nyuma yo gusukwaho amavuta yo kuba Intumwa y'Imana mu muhango wayobowe n'umunyamerika Apostle Banks Trevor, Apotre Bihashya John Poda yabwiye abanyamakuru ko agiye gukora ibiri mu muhamagaro w'Intumwa, akarinda ubutumwa bwiza n'inyigisho nzima, agahangana n'amasega aza kwiba mu izina ry'Umwami Yesu. Yakomeje avuga lo azarwanya n'ibindi byose bishobora kuyobya itorero. Yagize ati:
Ubundi umuhamagaro w'Intumwa ni uwo kurinda ubutumwa bwiza, inyigisho nzima, guhangana n'ibintu byose bishobora kuyobya itorero no kurikura mu murongo waryo, rero uyu munsi nahawe amavuta ari bwo bubasha bw'Umwuka Wera bwo kubasha kurengera no kurwanirira itorero mu bubasha bw'Umwuka mu buryo bw'ubutumwa bwiza bw'inyigisho nzima, muri rusange ku itorero, igihugu no muri kino gihe kibi cy'inyigisho zipfuye kandi ziyobya, inshingano nyamukuru mfite mpawe ni iyo kwigisha inyigisho nzima no kwamamaza inyigisho nzima nkuko ziri muri Bibiliya, ibyo bizarinda itorero ubuyobe, bizarinda itorero amasega aza kwiba mu izina ry'Umwami Yesu, ibyo rero ni inshingano ikomeye kandi ndabishimira Imana.
Apostle Banks Trevor ni we wimitse Apotre Poda
Abajijwe uko azarobanura abigisha b'ukuri n'ab'ibinyoma ari bo yise amasega, Apotre Bihashya John Poda yavuze ko azibanda mu kwigisha ijambo nkuko riri muri Bibiliya ntakugoreka ubutumwa bwiza hagamijwe inyungu zinyuranye. Yunzemo ko hari abimikwa kubera inyungu bashaka kugeraho ariko hakaba n'abandi bimikwa kubw'umuhamagaro bafite. Yagize ati: "Umuhamagaro twahamagariwe si uwo kwiyubaka no kwigeza ku nyungu runaka ahubwo ni uwo kuzamura ubwami, kubw'iyo mpamvu Yesu yaravuze ngo mureke urukungu rukurane n'amasaka nta kundi twabigenza ariko Umwuka w'Imana arahari icyo twakora twebwe ni uguhagarara mu muhamagaro tukavuga ubutumwa bwiza uko twabuhawe hanyuma abo gukizwa bazakizwa urukungu ruzakurana n'amasaka, igihe cy'Umwami ni cyo kizakemura icyo kibazo."
Apotre Poda ateganya gukora iki mu kurwanya amakimbirane yugarije amatorero menshi?
Yagize ati: "Amakimbirane ntabwo aterwa no kwimikwa ntabwo aterwa n'amavuta ahubwo aterwa n'ubumenyi buke, iyo utazi ikintu uba ugomba kugikoresha nabi, icyo tugomba gukora ni ugushyira ingufu mu nyigisho kugira ngo twigishe abantu ibikwiriye, ese umuntu ahamagarwa ate, ahamagarwa ryari, ese yoherezwa ryari, ategurwa ate, izo nyigisho zose zirahari turazifite no mu byanditswe zirimo. Nta muntu wiyohereza, niba habayeho guhamagarwa no koherezwa habaho no gutegurwa. Icyo tugomba gukora rero kugira ngo ayo makimbirane ashire ni ukumara ubujiji cyangwa ubumenyi buke mu bafite imihamagaro. Ntabwo ari ngombwa cyane kubohereza mu mashuri ya Bibiliya na hano mu matorero twabikora kuko itorero ubwaryo ni ishuri rya Bibiliya."
Ni umuhango witabiriwe n'abapasiteri benshi
Kuba Apotre hari ababikoresha nk'iturufu yo kuyobora itorero kugeza upfuye, Apotre Poda we bimeze gute? Yagize ati:
"Ubundi umuhamagaro w'ivugabutumwa ni umuhamagaro umuntu ahabwa, ntagira igihe awuvamo ariko ibintu bijyanye no kuyobora bigira igihe cyabyo ntabwo ari ngombwa guhora mu buyobozi. Umurimo ushobora kuwukora ariko ntabwo ushobora kuyobora iteka ryose, ni yo mpamvu hariho kurera abazagusimbura. Kudakora ibyo ni ukunanirwa ni naho haturuka ya makimbirane. Nibaza ko umuntu ushobora kunanirwa gutoza abazamusimbura aba yibeshye, ni nawe ushobora kuba agiye guteza ya makimbirane dukunze kubona mu matorero ariko n'umwami Yesu ubwe yamaze imyaka 3 atoza abazamusimbura amaze kubatoza, abaha imbaraga arabimika abaha Umwuka Wera arangije abasigira umurimo arabizera.
Bishop Vuningoma Dieudonne asanga kwimikwa kwa Apotre Poda ari umugisha ku itorero rya Kristo
Bishop Dieudonne Vuningoma uri mu bayobozi b'Ihuriro mu Rwanda ry'amatorero n'amadini akaba n'umwe mu batangije umuryango Authentic World Ministries yabyaye Zion Temple aherutse kwirukanwamo, ni umwe mu bitabiriye umuhango wo kwimikwa kwa Apotre Poda. Bishop Dieudonne yabwiye Inyarwanda.com ko kwimikwa kwa Apotre Poda ari ikimenyetso cy'uko igihe kigeze ngo kwagura amarembo akajya gutangiza amatorero mu bihugu binyuranye. Yagize ati:
Kwimikwa kwa Apostle Poda ntabwo ari grade abonye ni umurimo, ni ubusanzwe yakoraga umurimo w'igishumba kandi agashumba benshi ari byo bita Bishop ariko noneho Imana imuganirije imwereka ko igihe kigeze cyo kwagura amarembo akajya gutangira amatorero mu bihugu bitandukanye. Si n'icyo gusa hari n'ikindi kiri mu mutima we cyo kugenda ahugura abandi bashumba kugira ngo bahagarare neza mu bihe turimo bashobore kuvuga ubutumwa neza, ibyo rero bigaragaraza ko Apostle Poda amenye neza ibihe turimo kandi arebye kure kuruta benshi kandi noneho Imana yamuganirije imubwira ko agomba guhaguruka mu mavuta nk'Intumwa.
Pastor Patrick Twagirayezu uyobora itorero Calvary Temple mu Rwanda yavuze ko kwimikwa kwa Apotre Poda ari urundi rwego mu buryo bw'Umwuka, ati:
"Pastor Poda ni inshuti yanjye, tumaze imyaka 22 tubana nk'inshuti dufatanya akazi k'Imana. Asanzwe ari yo mirimo akora, ubu rero ni ukumubona nk'Intumwa, imirimo ye tukavuga ngo ariko umuhamagaro n'impano yawe uri intumwa, twaje kwemeza umuhamagaro w'Imana ku bugingo bwe. Kumusengera no kumwimika ni urundi rwego mu buryo bw'umwuka yakiriye mu kwagura umurimo ahamagariwe kandi yari asanzwe akora. Bigiye kumuha imbaraga zo gukorera mu rundi rwego"
Abakristo benshi bari bitabiriye umuhango wo kwimika Apotre Poda
Umufasha wa Apotre Bihashya John Poda
AMAFOTO: Kwizera Janvier

robotstxt: allowed

filter: keep


text:
Umugabo witwa Makuza Jean de la Paix ufite imyaka 28 wo mu Mudugudu wa Musama, Akagari ka Butare, Umurenge wa Cyeru mu Karere ka Burera yishe ateye icyuma umugore we witwa Uwimana Marcelline ufite imyaka 32 arangije nawe ariyahura basiga uruhinja rumaze ukwezi ruvutse.
Abo bombi “nta mwaka bari bamaranye bashyingiranwe” aho bari bararahiye kubana akaramata nk’uko bitangazwa n’ubuyobozi bw’Umurenge wa Cyeru.
Inkuru y’imfu z’uriya muryango yamenyekanye mu mpera z’iki cyumweru kiri kurangira, aho imirambo yahise ijyanamwa mu Bitaro bikuru bya Butaro ngo ikorerwe isuzuma hanyuma iza gushyingurwa ku gicamunsi cyo kuri uyu wa Gatandatu tariki ya 02 Ukuboza 2017.
Amakuru atangwa n’abaturanyi b’uriya muryango akemezwa n’ubuyobozi bw’Umurenge wa Cyeru, ahuriza ku kuvuga ko Makuza n’umugore nta makimbirane agaragara bari bafitanye.
N’agahinda kenshi, umwe mu baturanyi ba ba nyakwigendera yagize ati “Nta narimwe nigeze mbona ba nyakwigendera babwirana nabi; ari umugabo twabonaga yitonda ndetse n’umugore we byari uko.”
Nizeyimana Théogene, Umunyamabanga nshingwabikorwa w’Umurenge wa Cyeru, ahabereye ziriya mfu na we yahamirije Ikinyamakuru izubarirashe.rw ko nk’ubuyobozi ‘nta mpamvu nimwe’ bigeze bamenya yashoboraga gukurura ibibazo mu mibanire y’uriya muryango cyakora avuga ko hashobora kuba hari icyo ba nyakwigendera bapfaga ariko bakaba bari barakigize ubwiru.
Yagize ati “N’abaturage bavuga ko abo bantu bari babanye neza ndetse ko nta kibazo na kimwe bigeze bababonana gishingiye ku makimbirane ayo ari yo yose, ariko buriya umuntu agerageje gusesengura nk’umuryango, ntabwo habura ibibazo wenda byari bihari bapfuye kuko ntabwo umuntu abyuka ngo yice umuntu nawe narangiza ngo yiyahure, ariko abaturage baratugaragariza ko nta kintu kigaragara bigeze bamenya ko bapfa.”
Nizeyimana akomeza asobanura ko imfu za Makuza n’umugore we zabaye mu ibanga rikomeye ku buryo bitakundiye abaturage kugira ubutabazi bahita batanga, ati “Twasanze Makuza yateye umugore we icyuma, ubwo arangije nawe yimanika mu nzu ahita ashiramo umwuka. Byose byabereye mu nzu yabo, ariko igitangaje ni uko nta muntu wabimenye biba wenda ngo abe yatabara.”
Yungamo ati “Bari bafite akana gato k’ukwezi, ubu twagashyize mu muryango w’umugabo kari guhabwa ubufasha; nk’ubuyobozi twagashakiye amata ngo katahungabana.”
Ariko se uyu mugabo nta kibazo cyo mu mutwe wenda yari afite?
Abaturanyi cyo kimwe n’umuryango wa Makuza bahuriza ku kuvuga ko nta kibazo cyo mu mutwe bazi yigeze agira, akaba ari amakuru anemeza n’Umunyamabanga nshingwabikorwa w’Umurenge wa Cyeru.
Gitifu Nizeyimana agira ati, “Twagerageje kwegera abaturage bavuga ko Makuza yari umugabo buri gihe wabaga ari kumwe n’umugore we, bavuga ko batamuzi mu kabari wenda ngo ni ho yigiye imico mibi, we yabaga ari kumwe n’umugore we buri gihe wenda bashaka kugira n’icyo basangira bakacyigura bakajyana bakagisangirira mu rugo, nta kibazo cyo mu mutwe cyari kizwi kuri uwo mugabo wenda ngo yarivuje kwa muganga ku bibazo byo mu mutwe; ku buyobozi ntitubizi ndetse n’abaturage n’umuryango we ntibabigaragaza.”
Makuza yishe umugore we mu gihe hirya no hino mu gihugu hari kuzirikanwa iminsi 16 yahariwe kurwanya ihohoterwa rikorerwa igitsina gore, ku bw’ibyo Inama y’igihugu y’abagore(NWC) ku rwego rw’Akarere ka Burera yamaganye iyicwa rya Uwimana isaba ko hakorwa iperereza ryimbitse hakamenyekana icyo yazize.
Mu kiganiro n’Ikinyamakuru izubarirashe.rw Mujawamariya Marigarita, umuhuzabikorwa wa NWC mu Karere ka Burera, yagize ati “Dusanzwe dukangurira abagore ko batahishira amahohoterwa bakorerwa mu miryango, ni nabyo twababwiraga muri iyi minsi 16 yahariwe kurwanya ihohoterwa rikorerwa umugore n’umwana w’umukobwa (…) nk’inama y’igihugu y’abagore turifuza ko hakorwa iperereza ku cyo nyakwigendera yizize.”
Dutunganya y’inkuru ntibyadukundiye kuvugana n’ubugenzacyaha bwa Polisi y’Igihugu ngo tumemye aho iperereza ku rupfu rwa Makuza n’umugore we rigeze.
Hagataho hakimara kumenyekana iby’imfu z’uriya muryango, inzego zitandukanye z’ubuyobozi mu Karere ka Burera zahise zijya guhumuriza abatuye mu gace kabereyemo ikibazo bibutswa ko badakwiye kujya bihererana ibibazo bafite mu miryango ahubwo basabwa kujya bahita babimenyesha ubuyobozi.
Twitter: @Umurengezis


text:
ISOMO RYA MBERE
Ibaruwa ya Mutagatifu Yakobo Intumwa : Yak 5, 9-12
9Bavandimwe, ntimukijujute bamwe ku bandi kugira ngo mudacirwa urubanza; dore umucamanza ahagaze imbere y’umuryango. 10Bavandimwe, ku byerekeye ububabare n’ubwiyumanganye, nimufatire urugero ku bahanuzi bavuze mu izina rya Nyagasani. 11Dore ubu turashimira abiyumanganyije. Mwumvise inkuru y’ukwiyumanganya kwa Yobu, kandi mwabonye uko Nyagasani yamugenjereje hanyuma; kuko Nyagasani ari umugwaneza n’umunyambabazi. 12Ariko mbere ya byose bavandimwe, ntimukarahire ijuru cyangwa isi, cyangwa se ubundi buryo ubwo ari bwo bwose. Ahubwo mujye muvuga ngo «yego», niba ari yego, cyangwa se ngo «oya» niba ari oya, kugira ngo mudacirwa urubanza.
ZABURI (Zab 103 (102),1-2, 3-4,8-9, 11-12)
Inyik/Uhoraho ni umunyambabazi n’umunyampuhwe.
Mutima wanjye, singiza Uhoraho,
N’icyo ndi cyo cyose gisingize izina rye ritagatifu!
Mutima wanjye, singiza Uhoraho,
kandi ntiwibagirwe na kimwe mu byo yaguhaye!
We ubabarira ibicumuro byawe byose,
Akakuvura indwara zawe zose;
we warura ubugingo bwawe mu mva,
akagutamiriza ubutoneshwe n’impuhwe.
Uhoraho ni umunyambabazi n’umunyampuhwe
Atinda kurakara kandi akagira ibambe.
Ntatongana ngo bishyire kera,
Ntarwara inzika ubuziraherezo,
Uko ijuru ryisumbuye kure hejuru y’isi,
ni ko impuhwe ze zisagiranira abamutinya;
uko uburasirazuba butandukanye n’uburengerazuba,
Ni ko adutandukanya n’ibicumuro byacu.
IBANGONDIRIMBO RIBANZIRIZA IVANJILI (1 Yh 4, 16)
Alleluya Alleluya.
Niduhorana urukundo tuzaguma mu Mana:
Imana ni urukundo.
Alleluya.
IVANJILI
+ Mariko (Mk 10,1-12)
Muri icyo gihe, 1Yezu ajya mu ntara ya Yudeya yo hakurya ya Yorudani. Abantu benshi bongera gukoranira iruhande rwe, nuko abigisha uko bisanzwe. 2Abafarizayi baramwegera, maze bamubaza niba umugabo afite uruhushya rwo gusenda umugore we, ariko bamwinja. 3Arababwira ati «Musa yabategetse iki?» 4Baramusubiza bati«Musa yemereye umugabo kwandika icyemezo cyo gusenda umugore, akabona kumusezerera.» 5Yezu arababwira ati «Icyamuteye kwandika iryo tegeko, ni uko umutima wanyu unangiye. 6Naho mu ntangiriro y’isi, Imana yaremye umugabo n’umugore; 7ni yo mpamvu umugabo azasiga se na nyina akifatanya n’umugore we, 8maze bombi bakaba umubiri umwe. Bityo ntibaba bakiri babiri, ahubwo baba ari umubiri umwe. 9Nuko rero ntihakagire umuntu utandukanya icyo Imana yafatanyije.» 10Basubiye imuhira, abigishwa bongera kumusobanuza ibyerekeye iyo ngingo. 11Arababwira ati «Koko umugabo usenda umugore we akazana undi aba asambana; 12umugore na we utandukana n’umugabo we agacyurwa n’undi, aba asambana.»


text:
IBIBAZO URUBYIRUKO RWIBAZA
Nakora iki mu gihe umubyeyi wanjye arwaye?
Abakiri bato benshi ntibatekereza ibyo kwita ku babyeyi babo, kuko baba bibwira ko ababyeyi babo bagifite amagara mazima.
Ariko se wakora iki mu gihe papa wawe cyangwa mama wawe arwaye ukiri muto? Reka turebe ingero ebyiri z’abantu byabayeho bakiri bato.
Ibyabaye kuri Emmaline
Mama arwaye indwara imubabaza kandi idakira ifata ingingo, uruhu n’imiyoboro y’amaraso.
Iyo ndwara nta muti igira kandi mu myaka icumi ishize mama yarushijeho kugenda azahara. Hari igihe amaraso ye yabaga make cyane ku buryo ubuzima bwe bwabaga buri mu kaga, ubundi akababara cyane ku buryo yifuzaga gupfa.
Kubera ko iwacu turi Abahamya ba Yehova, abagize itorero ryacu batwitayeho cyane. Urugero, mu minsi ishize hari umukobwa tujya kungana wandikiye umuryango wacu akabaruwa atubwira uburyo adukunda kandi atwizeza ko azakomeza kujya atwitaho. Nishimira cyane kugira incuti nk’iyo.
Bibiliya yaradufashije cyane. Urugero, nkunda cyane amagambo yo muri Zaburi ya 34:18, agira ati “Yehova aba hafi y’abafite umutima umenetse.” Andi magambo nkunda ni ayo mu Baheburayo 13:6 avuga ngo “Yehova ni we umfasha, sinzatinya.”
Ayo magambo yo mu Baheburayo aramfasha cyane. Iyo ntekereje ko isaha n’isaha mama ashobora gupfa, bintera ubwoba cyane. Ndamukunda cyane, ku buryo umunsi wose maranye na we nywushimira Yehova. Ayo magambo yo muri Bibiliya amfasha kumva ko, uko byagenda kose, ngomba gukomeza kurangwa n’icyizere.
Ariko hari ikindi kintera ubwoba. Ya ndwara mama arwaye yayikomoye kuri mama we, none nanjye ndayirwaye. Ariko ya magambo yo mu Baheburayo 13:6 anyizeza ko no muri iyi mimerere Yehova ari we “umfasha.”
Ngerageza kwishimira ibyo mfite ubu, simpangayikishwe n’ibyashize cyangwa ibizaza. Mama ntagishobora gukora nk’ibyo yakoraga kera. Ibyo ndamutse mbitinzeho byantera kwiheba. Bibiliya ivuga ko ibigeragezo duhura na byo, ari iby’“akanya gato” iyo ubigereranyije n’ibyiringiro by’ubuzima bw’iteka, igihe indwara zizaba zitakiriho.
Bitekerezeho: Ni iki gifasha Emmaline gukomeza kurangwa n’icyizere? Wakora iki kugira ngo ukomeze kurangwa n’icyizere mu gihe uhanganye n’ikigeragezo?
Ibyabaye kuri Emily
Ngeze mu mashuri yisumbuye, papa yarwaye indwara yo kwiheba. Papa wanjye yarahindutse cyane ku buryo wari kugira ngo ni undi muntu. Papa yatangiye kujya agira agahinda, akagira ubwoba kandi agahangayika cyane nta mpamvu. Ubu amaze imyaka 15 ahanganye n’ubwo burwayi. Ababazwa cyane n’uko agira agahinda kenshi kandi azi ko nta mpamvu ihari yo kukagira.
Kubera ko turi Abahamya ba Yehova, abagize itorero ryacu baradufashije cyane. Batugaragarije ineza kandi biyumvisha imimerere turimo, kandi buri wese yakoraga uko ashoboye kugira ngo papa yumve afite icyo amaze mu itorero. Iyo ndebye ukuntu papa akora uko ashoboye ngo ahangane n’icyo kigeragezo, bituma ndushaho kumukunda.
Uwampa papa akamera nk’uko yari ameze kera! Icyo gihe yabaga yishimye, nta gahinda yabaga afite kandi ntiyababaraga. Ndababara cyane kubona ukuntu buri munsi aba ahanganye n’iyo ndwara.
Icyakora papa akora uko ashoboye kugira ngo akomeze kurangwa n’icyizere. Vuba aha, ubwo yari yihebye cyane, yagerageje gusoma Bibiliya buri munsi, agasoma imirongo mike. Ibyo byaramufashije cyane, nubwo bisa n’aho ari ibintu byoroheje. Ibyo byatumye ndushaho kumukunda.
Nkunda amagambo aboneka muri Nehemiya 8:
Bitekerezeho: Emily yakoze iki ngo afashe papa we mu burwayi bwe? Wafasha ute umuntu urwaye indwara yo kwiheba?


text:
Reba Video
Igitsina
Ntibankundiye Donatien
ntibdonatien@yahoo.fr
Mwiriwe amakuru yanyu ayanjye yo ni meza nta kibazo dufite uretse icyo umukunzi w'umukobwa .None nagirango niba hari uwo mwambonera mwambwira doreko mfite gahunda yo kubaka urugo ariko nanubu sindabona uwo turwubakana bicyo mumumboneye byanshimisha,nkaba mfite telefone igendanwa ni 0788285525na0722353453 murakoze mugire umunsi mwiza n'akazi keza.
Mwiriwe amakuru yanyu ayanjye yo ni meza nta kibazo dufite uretse icyo umukunzi w'umukobwa .None nagirango niba hari uwo mwambonera mwambwira doreko mfite gahunda yo kubaka urugo ariko nanubu sindabona uwo turwubakana bicyo mumumboneye byanshimisha,nkaba mfite telefone igendanwa ni 0788285525na0722353453 murakoze mugire umunsi mwiza n'akazi keza.
Subscrever: Enviar comentários (Atom)
Copyright © 2011 Igihozo by bangmedia | Privacy Policy | About Us


text:
Nyumo yo ku bihanurirwa , umuhanzikazi Deborah yashyize hanze indirimbo ye yambere yise”Mfite ishimwe “Audio
Yanditswe na Imanishimwe Dieudonne August 26, 2016
Nikuze Deborah umuhanzikazi mushya mu ruganda rwa muzika ya Goaspel mu Rwanda nyumo yo guhanurirwa ko akwiriye gukoresha impano Imana yamyuhaye yo kuririrmba , isezerano ryasohoye ashyira hanze indirimo ye […]
Nikuze Deborah umuhanzikazi mushya mu ruganda rwa muzika ya Goaspel mu Rwanda nyumo yo guhanurirwa ko akwiriye gukoresha impano Imana yamyuhaye yo kuririrmba , isezerano ryasohoye ashyira hanze indirimo ye yambere yise “Mfite ishimwe “ ikubiyemo amashimwe y’ iby’ Imana yamukoreye mu buzima bwe.
-Uko Deborah yatangiye kuririrmba
Umuhazikazi Nikuze Deborah usengera mu itorera rya Omega Church Kagugu yatangiye kugagaza impano yo kuririmba akiri muto iza kujya ahagaragara neza ubwo yaririmbaga muri woship Team ya Restoration church Rubavu ( Gisenyi ) muri 2009 ,impano irakura cyane ariko akagira ubwoba bwo kuba yaririmba kugiti cye kuko yatinyaga kuba icyamamare ;uko yajyaga gusenga ahantu hatandukanye abakozi b’ Imana bamuhanurira ko Imana ishaka ko avuga ubutumwa biciye mu kuririmba mu mwaka wa 2016 mu kwezi kwa kanama ubuhanuzi bwarasohoye ashyira hanze indirimbo yambere yise “ Mfite ishimwe “.
Aganira n’ umunyamakuru w’ibyiringiro .rw yamutangarije imvo n’ imva y’ indirimbo “ ishimwe “ agira ati “ narindimo ngenda mu muhanda mvuye kukazi numva indirimbo iraje ndayirirmba ngeze murugo ikomeza kunzamo mpita nsobanukirwa ko igihe kigeze niyemeza kuyijyana muri studiyo kuyikora , ngezeyo nsangayo Producer Camarade akorera indirimbo yanjye yambere nise” ishimwe “.
Iyi ndirimbo ikaba ikubiyemo ishimwe rikomeye shimira Imana cyane ko yanyiyeretse mu buzima bwanye kuva nkiri umwana , ikambera umubyeyi ikandinda kugeza magingo aya “
-Ese niki cya muteye kuririrmbira Imana?
Nikuze Deborah yajya gusenga hirya no hino agahura n’ abakozi b’ Imana bakamuhanurira akabyumva akabutaha akomeza kubyibazaho cyane aza guhura guhura n’ umuhanzi ufite ubumuga bwo kutabona amubwira ko igihe kigeze ngo akorere Imana biciye mu kuririmba , yahise afata umwazo wo kuyiririmbira kuko yamenyeko aribwo buryo Imana imuhaye bwo kuvuga ubutumwa .
– Aho yifuza kugera mubuhazi bwe .
Umuhanzikazi deborah yadutangarije ko yifuza gutera imbere mu kuririrmba indirimbo zihimbaza Imana byumwihariko indirimbo zikora kumitima w’ Imana n’ abantu.
Kanda hano wumve indirimbo ya Deborah yambere yise ” Mfite ishimwe “
@ibyiringiroRW


text:
Mukamana Venantie w’imyaka 40 n’umugabo we Bikorimana w’imyaka 35 bafite abana 6, baba mu nzu y’icyumba kimwe n’uruganiriro ya metero 4 kuri 6.
Aba babyeyi batuye mu Murenge wa Munyiginya mu Karere ka Rwamagana, bavuga ko batigeze bumva akamaro ko kuboneza urubyaro banatinya uburyo bwa kizungu kugeza ubwo babyaye abana batandatu kandi batifashije, aho babarirwa mu cyiciro cya kabiri cy’ubudehe.
Mu nzu yabo, icyumba kiraramo ababyeyi, ihene ndetse hakabamo n’ikiraro gitoya cy’urukwavu. Icyumba cy’uruganiriro ni na cyo kiraramo abana, hakabikwamo ibikoresho byo mu rugo,umusaruro w’ubuhinzi bwabo, ni na ho bahugutira ibibabi by’itabi bahinga.
Abana baba bambaye imyenda isa nabi, umuto afite imyaka ine. Mukamana ahamya ko atazongera kubyara n’ubwo nta buryo buhamye bwo kuboneza urubyaro avuga akoresha.
“Njyewe n’umugabo twemeranijwe ko tutazongera kubyara undi. Nta buryo bwo kuboneza urubyaro ndi gukoresha, ariko twarabyiyemeje.”
Iyo umubajije impamvu nta buryo bwo kuboneza urubyaro akoresha, Mukamana avuga ko yumvise ko ari bubi n’ubwo we atigeze abugerageza na rimwe ngo bumunanire.
Uyu mugore avuga ko mu bana batandatu bose nta n’umwe yigeze apanga gutwita, ngo yisangaga buri gihe inda ari nkuru. Ngo yumvaga ko agomba kubyara, igihe cyagera byo ubwabyo bikihagarika.
Kuri ubu uyu muryango w’abantu umunani ntugira ubwisungane mu kwivuza, inzu babamo ntoya bayubakiwe na Leta nyuma yo kuvanwa muri nyakatsi.
Mu bijyanye no gutera akabariro, Mukamana yagize ati “reka reka ntidutinyuka (aseka) turabyihorera twabaye tubiparitse abana babaye bakuru”.
Bikorimana ashimangira ko uburyo bwo kuboneza urubyaro bwa kizungu atari bwiza, cyane cyane ubw’abagabo.
“Numva ngo kariya gakingirizo karatinda kakagira ingaruka kubera ariya mavuta yako. Na ho kwifungisha burundu byo sinabikora kuko umugore wanjye ankeneye ntabasha kugira icyo mumarira.”
Uyu mugabo ashimangira ko bahisemo gukoresha uburyo bwo kwifata, baramuka bacitswe umwana bakamwakira ngo kuko ntawanga umugisha.
Abaganga bavuga ko gukoresha imiti yo kuboneza urubyaro ishobora kugira ingaruka ku bayikoresha, ngo ariko iyo bahinduriwe bagakoresha uburyo bujyanye n’imiterere y’umubiri wabo ibyo birashira.
Uko kuboneza urubyaro bihagaze mu Rwanda…
Ubushakashatsi bwakozwe n’ikigo Gishinzwe Ibarurishamibare mu Rwanda bwagaragaje ko umubare w’abagore bashatse bakoresha uburyo bwo kuboneza urubyaro wagabanyije umuvuduko mu myaka 5 ishize, mu gihe wari wavuye kuri 17% muri 2005 ukagera kuri 52% muri 2010.
Ngo imwe mu ntego ya gahunda ya Minisiteri y’Ubuzima ya HSSP III 2012-18 yari uko uyu mubare wagera kuri 62% muri 2015, nyamara ubushakashatsi ku miturire n’ubuzima bwakozwe muri 2014/2015 bwagaragaje ko hazamutseho gusa 1%.
Ibi ni na ko biri mu gukoresha uburyo bwo kuboneza urubyaro bwa kizungu ubwo ari bwo bwose, byari byarazamutse kuva ku 10% muri 2005 bigera kuri 45% muri 2010, mu gihe mu bushakashatsi bwo muri 2014/2015 uyu mubare wari 48% ni ukuvuga ko hazamutseho gusa 3%.


text:
Kungurana ibitekerezo kuri aya magambo bifasha cyane cyane abana bari kubyiruka muri iyi minsi ; kugirango babashe kumva amagambo uburyo yakoreshwaga kera ku bintu abanyarwanda bahaga agaciro kurusha ibindi.
Kungurana ibitekerezo kuri aya magambo bifasha cyane cyane abana bari kubyiruka muri iyi minsi ; kugirango babashe kumva amagambo uburyo yakoreshwaga kera ku bintu abanyarwanda bahaga agaciro kurusha ibindi.
Kubera agaciro abanyarwanda duha ibintu bimwe na bimwe mu muco wacu wa Kinyarwanda nk’ inka, amata, ingoma ariyo yari ikimenyetso cy’ubutegetsi bwa kera ndetse n’umwami , hari amagambo agendanye n’ibyo bintu afite uburyo yavugwaga akagaragaza ako gaciro ibyo bintu byahabwaga mu muco.
Reka duhere ku magambo yakoreshwaga ku Nka n’Amata kugirango tuyibukiranye binashobotse tujye tunayakoresha kuko agaciro byahabwaga n’abakera ntaho kagiye kuko nubu amwe baracyayakoresha.
Amwe mu yakoreshwaga ku nka ni aya akurikira :
Inzu y’Inka : Ikiraro
Inzu y’Inyana : Uruhongore
Ikiziriko cy’Inka :Injishi
Kuzirika Inka :Kujisha Inka
Gutangira Gukama : Kwinikiza
Kurangiza Gukama : Guhumuza
Inka itagikamwa : Inka yatetse
Ibyo Inka yituma : Amase
Ikirundo cy’amase:Icukiro
Amase yumye:Igisheshe
Inkari z’inka : Amaganga
Kotesha inka : Gucanira Inka
Inka ntitwita irahaka cg igafata
Inka ntirongorwa irima
Inka ntirya : irarisha
Ubwatsi inka ziraraho : Icyarire
Kujya kurisha : Kwahuka
Kujyana inka kunywa amazi : Gushora
Gukura amase y ;inka mu rugo : Gukuka
Inka itarabyara ariko nkuru : Ishashi
Ubwatsi bahanaguza inka : Inkuyu, abandi babwita Inkuyo
Kujyana inka kwima : Kubangurira
Kubuza inyana konka igihe nyina ikamwa : Kwimira
Kureka inyana ikabanza konka mbere yo gukama : Kuretesha
Inka yiteguye gukamwa : Kureta/Yarese
Inka yiteguye kwima irarinda (Kurinda)
Inka ijyanwa gusaba umugeni : Inkwano
Inka ikomoka ku nkwano igahabwa iwabo w”umuhungu : Indongoranyo
Guha umuntu inka : Kumugabira
Inka ihabwa uwaguhaye inka : Inyiturano
Inka yirutse igasiga abashumba : Gutana
Inyana ikivuka : Umutavu
Kuruhuka kw’Inka imaze kunywa mbere yo gusubira kurisha : Kubyagira
Aho inka zijya kunywa amazi : ku Ibuga
Inka ntinywa amazi ahubwo irashoka.
Ayo magambo yakoreshwaga ku mata ni aya akurikira :
Amata yiriwe : Amirire
Amata yakamwe ako kanya agishyushye : Inshyushyu
Amata yaraye ataravura : Umubanji
Amata yavuze : Ikivuguto
Amata y’Inka yimye : Amasitu
Aho batereka Amata : Ku Ruhimbi
Icyo bakamiramo : Icyansi
Icyo banyweramo Amata : Inkongoro
Icyo bacundiramo amata : Igisabo
Igipfundikizo k’ igisabo : Inzindaro
Icyo bavurugisha Amata : Umutozo
Gukura amavuta mu mata : Kwavura
Ikibumbe cyamavuta y’inka : Isoro
Kumena Amata ubishaka : Kuyabikira
kumena Amata utabishaka : Kuyabogora
Amata yakuwemo amavuta : Amacunda
Amata y’Inka ikimara kubyara : Umuhondo
Kirazira gupfobya Amata ngo uyite Uduta : Amata aba menshi cyangwa make.
Ivomo: gakondo.com
Imirasire.com


text:
Ese Abahamya ba Yehova bahinduye Bibiliya kugira ngo ihuze n’imyizerere yabo?
Oya, si ko biri. Ahubwo iyo twabonaga ko dufite imyizerere idahuje n’ibyo Bibiliya ivuga, twahitagamo guhindura imyizerere yacu.
Kera cyane mbere y’uko dutangira guhindura Bibiliya y’Ubuhinduzi bw’isi nshya mu wa 1950, twasuzumye Bibiliya. Twifashishije Bibiliya zitandukanye twashoboraga kubona, maze dushingira imyizerere yacu ku byo Bibiliya ivuga. Reka dusuzume ingero nke z’imyizerere Abahamya ba Yehova bamaranye igihe kirekire, maze wirebere niba ihuje n’ibyo mu by’ukuri Bibiliya yigisha.
Icyo twizera: Imana si Ubutatu. Ingingo yo mu igazeti y’Umunara w’Umurinzi w’i Siyoni wo muri Nyakanga 1882 yagiraga iti “abasomyi bacu bazi ko nubwo twizera Yehova, Yesu n’umwuka wera, twamaganira kure inyigisho idashingiye ku Byanditswe ivuga ko hariho Imana eshatu zibumbiye mu muperisona umwe, cyangwa nk’uko bamwe babivuga, ko hariho Imana imwe igizwe n’abaperisona batatu.”
Icyo Bibiliya ibivugaho: “Yehova ni we Mana yacu, kandi hariho Yehova umwe gusa” (Gutegeka kwa Kabiri 6:4, The Holy Bible, ya Robert Young). “Hariho Imana imwe, ari yo Data, ibeshaho byose, kandi turi abayo; hakabaho n’Umwami umwe Yesu Kristo, ari we ubeshaho byose, natwe akatubeshaho” (1 Abakorinto 8:6, American Bible Union Version). Yesu ubwe yaravuze ati ‘Data aranduta.’
—Yohana 14:28, Douay-Rheims Version.
Icyo twizera: umuriro w’iteka ntubaho. Ingingo yasohotse mu Munara w’Umurinzi w’i Siyoni wo muri Kamena 1882, yari ifite umutwe uvuga ngo “Ibihembo by’ibyaha ni urupfu” wari ushingiye ku magambo yo mu Baroma 6:
23 muri Bibiliya ya King James Version. Iyo ngingo yagiraga iti “ayo magambo arumvikana kandi arasobanutse. Biratangaje kubona abantu benshi bemera ko Bibiliya ari Ijambo ry’Imana bakomeza guhakana uko kuri kumvikana, bakavuga ko bemera ko ibihembo by’ibyaha ari ukubabazwa iteka mu muriro kandi bakavuga ko ari ko Bibiliya yigisha.”
Icyo Bibiliya ibivugaho: “Ubugingo bukora icyaha, buzapfa” (Ezekiyeli 18:
4, 20, King James Version). Igihano cya nyuma kizahabwa abantu barwanya Imana, si ukubabazwa iteka, ahubwo ni ‘ukurimbuka kw’iteka ryose.’ —2 Abatesalonike 1:9, King James Version.
Icyo twizera: Ubwami bw’Imana ni ubutegetsi nyakuri; si imimerere yo mu mutima. Umunara w’Umurinzi w’i Siyoni wo mu kwezi k’Ukuboza 1881 wagize icyo uvuga ku Bwami bw’Imana ugira uti “birumvikana ko iyimikwa ry’ubwo Bwami rizajyanirana no gukuraho ubutegetsi bwose bwo ku isi.”
Icyo Bibiliya ibivugaho: “Mu gihe cy’abo bami, Imana yo mu ijuru izashyiraho ubwami, butazigera burimburwa: kandi ubwo bwami ntibuzahabwa abandi bantu, ahubwo buzajanjagura kandi butsembeho ubwo bwami bwose, kandi buzahoraho iteka ryose.”
—Daniyeli 2: 44, King James Version.
Ese Abahamya ba Yehova bishingikiriza kuri Bibiliya y’Ubuhinduzi bw’isi nshya kugira ngo ibafashe gusobanura imyizerere yabo?
Oya si byo, kuko iyo turi mu murimo wo kubwiriza dukoresha Bibiliya zitandukanye. Mu by’ukuri, nubwo dutanga Bibiliya y’Ubuhinduzi bw’isi nshya ku buntu muri gahunda yacu yo kwigisha abantu Bibiliya, ntibitubuza kwigisha abantu bifuza kwiga bakoresheje izindi Bibiliya.


text:
UBUBIKO BWACU
Bakomeje gushikama mu gihe cy’“isaha yo kugeragezwa”
MU GIHE cy’Intambara ya Mbere y’Isi Yose yabaye mu mwaka wa 1914, abantu benshi bamenye ko Abigishwa ba Bibiliya bativangaga mu ntambara (Yes 2:2-4; Yoh 18:36; Efe 6:12). Byagendekeye bite abagaragu b’Imana bo mu Bwongereza?
Mu mwaka wa 1916, mu Bwongereza hashyizweho itegeko ryavugaga ko abagabo bose b’ingaragu bafite hagati y’imyaka 18 na 40, bagombaga kujya mu gisirikare. Abo iryo tegeko ryemereraga kutajyayo ni abantu babaga bafite impamvu zishingiye ku “myizerere y’idini cyangwa ku mahame mbwirizamuco.” Leta yashyizeho inkiko zemezaga ababaga bakwiriye gusonerwa, zikanagena urugero basonerwamo.
Mu gihe gito, Abigishwa ba Bibiliya bagera kuri 40 bashyizwe muri gereza za gisirikare, kandi abagera ku 8 boherejwe ku rugamba mu Bufaransa. Ako karengane katumye abavandimwe bo mu Bwongereza bandikira Minisitiri w’Intebe witwaga Herbert Asquith ibaruwa yamaganaga icyo gikorwa cyo gufunga abavandimwe, iherekejwe n’indi yari yashyizweho umukono n’abantu 5.500.
Nyuma yaho, haje amakuru yavugaga ko ba bavandimwe umunani bari baroherejwe ku rugamba mu Bufaransa bari baciriwe urubanza rwo kuraswa bazira ko banze kurwana. Ariko igihe abavandimwe bari ku murongo bagiye kuraswa, babahinduriye igihano, babakatira gufungwa imyaka icumi. Babashubije mu Bwongereza, maze bafungirwa muri gereza za gisivili.
Mu gihe iyo ntambara yari irimbanyije, abagabo bashatse na bo bategetswe kujya ku rugamba. Henry Hudson wari Umwigishwa wa Bibiliya w’umuganga ni we wa mbere wajyanywe mu rukiko i Manchester, mu Bwongereza. Ku itariki ya 3 Kanama 1916, urukiko rwavuze ko atari afite uburenganzira bwo kwanga kujya mu gisirikare, rumuca amafaranga, kandi ashyikirizwa abasirikare. Icyo gihe, mu mugi wa Edinburgh muri Écosse, haburanishijwe urundi rubanza. Urukiko rwasanze James Frederick Scott, umukoruporuteri wari ufite imyaka 25, adahamwa n’icyaha. Umushinjacyaha yarajuriye, ariko aza kureka urwo rubanza bitewe n’urundi rwaburanishwaga i Londres. Icyo gihe bwo, urukiko rwavuze ko umuvandimwe Herbert Kipps yahamwaga n’icyaha, maze acibwa amafaranga kandi ashyikirizwa abasirikare.
Muri Nzeri 1916, abavandimwe 264 bari barasabye gusonerwa imirimo ya gisirikare. Muri abo bose, 5 barasonewe, 154 basabwa gukora imirimo y’ingufu yari ifitiye igihugu akamaro, 23 bahabwa imirimo ya gisirikare idafitanye isano no kurwana, 82 bashyikirizwa abasirikare, maze bamwe muri bo bacirwa urubanza, hanyuma barafungwa bazira ko banze kumvira. Abantu benshi bamaganye ibyo bikorwa by’ubugome abo bavandimwe bakorewe, maze leta ibavana muri gereza ya gisirikare ibajyana mu bigo byakorerwagamo imirimo ya gisivili.
Edgar Clay na Pryce Hughes bakoze ku rugomero rw’amazi rwari muri Pays de Galles. Nyuma yaho, Pryce Hughes yaje guhagararira ibiro by’ishami byo mu Bwongereza. Naho uwitwa Herbert Senior, umwe muri ba bandi umunani bari baravanywe mu Bufaransa, yoherejwe muri gereza ya Wakefield, mu ntara ya Yorkshire. Abandi bo bakoraga imirimo y’ingufu bafungiwe muri gereza ya Dartmoor, bari mu mimerere mibi cyane. Iyo gereza ni yo yari ifungiwemo abantu benshi banze kujya mu gisirikare bitewe n’umutimanama wabo.
Frank Platt, Umwigishwa wa Bibiliya wari waremeye gukora imirimo idafitanye isano no kujya ku rugamba, yaratotejwe bikabije igihe yategekwaga kujya ku rugamba akabyanga. Atkinson Padgett wize ukuri nyuma gato y’aho ashyiriwe ku rutonde rw’abagombaga kujya mu gisirikare, na we yakorewe ibikorwa by’ubugome n’abasirikare bakuru bitewe n’uko yari yanze kujya ku rugamba.
Nubwo abavandimwe bacu b’icyo gihe batari basobanukiwe neza ibyo kutabogama kwa gikristo, bashakaga gushimisha Yehova Imana. Abavuzwe amazina muri iyi ngingo batanze urugero ruhebuje mu birebana no kutivanga, cyane cyane muri icyo gihe cyari kigoye cy’“isaha yo kugeragezwa” (Ibyah 3:10).—Byavuye mu bubiko bwacu mu Bwongereza.


text:
Perezida wa FERWAFA "De Gaulle" yasabye imbabazi Abanyarwanda ku magambo aheruka gutangaza
Nyuma y’aho atangarije ko u Rwanda rusa nk’aho rutagiye muri CAN kubera ko rwakinishaga abanyamahanga, Perezida wa Ferwafa yasabye imbabazi Abanyarwanda avuga ko yagowe n’ururimi rw’Ikinyarwanda.
Mu kiganiro yagiranye na Televiziyo y’u Rwanda, Nzamwita Vincent de Gaulle yatangaje ko asaba imbabazi Abanyarwanda, by’umwihariko abagize uruhare ngo u Rwanda rujye mu gikombe cy’Afurika mu mwaka wa 2004, by’umwihariko abari bagize iyo kipe.
Agira ati "Mfashe uyu mwanya ngo nsabe imbabazi Abanyarwanda, sinavuga ngo igihugu nticyagiyeyo kuko cyagiyeyo mu mateka birazwi, ndasaba imbabazi ku kutavuga ururimi neza, ndasaba izi mbabazi, abashyizemo imbaraga bose ngo tujye muri CAN.
"Abahoze bakinira Amavubi turabakeneye, ntabwo hazamo gahunda yo gushwana, ndabasaba imbabazi, ubutumwa nashakaga gutanga kwari ukugira ngo tuzajyeyo dukomeye, nabwira Abanyarwanda bose byababaje ko nashakaga kuvuga,kuba twajyayo tukagumayo"
Aya magambo Umuyobozi wa Ferwafa yari yayatangaje kuri uyu wa kabiri mu kiganiro yagiranye n’itangazamakuru mu gikorwa cyo kwerekana umutoza mushya w’Amavubi, aho bitishimiwe n’abakunzi b’umupira w’amaguru, by’umwihariko abajyanye Amavubi muri CAN barimo Mbonabucya Desiré, Karekezi Olivier, Katawuti n’abandi
Ibitekerezo ( 6 )
Ariko Uziko Bamwe murimwe Mumeze Nkabasaze?Gusaba Imbabazi Numuco Nyarwanda
Ntangazwa n’abantu bumva yuko umuntu adashobora gukosa cyangwa kwibeshya. Nagirango mbibutse ko umuntu udakosa ari umuntu utagira ikintu na kimwe akora. Gusaba imbabazi mwabishaka mutabishaka byahozeho, biriho kandi bizahoraho. Ikinyarwanda kiragoye, n’abigize intyoza hano bamagana De Gaule ndabona benshi mwandika amakosa, munakica. So... Mwazimuha mutazimuha wa gahunda ye arayikomeza. Abo yazisabye ndumva biyumvise kandi biyizi nibo bakwiriye kugira icyo bavuga.
Ibindi ni amatiku mwibereyemo gusa
MBEGA UMUGABO UZI KURYA INDIMI NO KWIVUGURUZA WEEE! !! NGO ARASABA IMBABAZI? YEWEWEEEE! !!! KO ATAZISABYE IGIHE YATANGAGA ISOKO MUNZIRA ZINYURANYIJE N’AMATEGEKO? AKITWAZA KO YASINYE IBYO ATAREBYE UBWO KOKO UMUYOBOZI USINYA IBYO ATAREBYE NI MUYOBOZI NYABAKI? NONE NABWO NGO NIKINYARWANDA GIKE, NKUBWO UMUNTU UMAZE 25 ANS MU RWA GASABO AKABA ATARAMENYA IKINYARWANDA UBWO AZAMENYA IKI? KONABAVUKIYE HANZE YARWO CGWA ABAHABAYE IGIHE KIRUTA ICYE KO BAZI IKINYARWANDA RA? KONTARUMVA MINISTRE JAMES NA H.E DUKUNDA CYANE BAVUGA KO BATAZI IKINYARWANDA NKANSWE UWO MWOROZI W’AMAFI? MABOMBE YIGEZE KUVUGA NGO """UMWOROZI AJYE MU RWURI, UMUHINZI AJYE MUMURIMA, UMUGANGA AJYE KU BITARO, UMUSARE AJYE MUBWATO N’UMUPIRA UGIBWEMO N’ABAWUZI, KUBWIBYO MBONA NYAKUBAHWA NZAMWITA VISENTI DEGAULE YAGOMBYE KUGANA IBYUZI BY’AMAFI KUKO NO MURWANDA TURAYAKENEYE AHO KWIRIRWA TURYA AMWE AVA I BUGANDE. MAZE NATWE IZO NTUNGAMUBIRI ZIKATUGERAHO.
ngewe ndumva uyu nyakubahwa V de gole rwose izi mbabazi asabye atazikwiye .ati “”ururimi rwarananiye“”nikihe ibonezamvugo gikomeye kiri muri biriya yavuze twaheraho tuvugako yasobwe akavuga ibitaribyo .ibi babyita kugira isoni no gushaka kwikura mu kimwaro?kubwange nyakubahwa de gole ibyiza yakoze tuzabimwibukira ariko aho bigeze natange imihoho .akazi kari kumunanira .
umva ndumiwe nonese si umunyarwanda? KO yitwa Nzamwita se nikigande icyongereza !????ariko we yigeze akina foot ubundi
aba Rayon murahagurutse murahagaze,none se hali inka yaciye amabere.jye ndamwemera PE navane akavuyo kabanyamahanga mumavubi.ubundi se sabanyamahanga Bali barunzemo,nishyali Karekezi amufitiye akaba yamuteje itangazamakuru.Karekezi uretse imitwe gusa abona yayobora Ferwafa va kunjiji Mbonabucya,na katauti.Songa mbere Nzamwita


text:
Igiteranyo cyose 2017
Ibiro by’Amashami by’Abahamya ba Yehova: 90
Umubare w’ibihugu byatanze raporo: 240
Amatorero yose: 120.053
Abateranye ku Rwibutso ku isi hose: 20.175.477
Abariye ku mugati bakanywa no kuri divayi ku Rwibutso ku isi hose: 18.564
Ababwiriza * bose bakora umurimo w’Ubwami: 8.457.107
Mwayeni y’ababwiriza babwiriza buri kwezi: 8.248.982
Ijanisha ry’ukwiyongera ugereranyije n’umwaka wa 2016: 1,4
Ababatijwe * bose hamwe: 284.212
Mwayeni y’abapayiniya * buri kwezi: 1.249.946
Mwayeni y’ababwiriza bakoze ubupayiniya bw’ubufasha buri kwezi: 439.571
Amasaha yose bamaze babwiriza: 2.046.000.202
Mwayeni y’abigishijwe Bibiliya * buri kwezi: 10.071.524
Mu mwaka w’umurimo wa 2017, * Abahamya ba Yehova bakoresheje miriyoni zisaga 202 z’amadorari y’amanyamerika bita ku bapayiniya ba bwite, abamisiyonari n’abagenzuzi basura amatorero mu gihe basohozaga inshingano zabo. Ku isi hose, hari abakozi 19.730 bakorera ku biro by’amashami. Bose bagize Umuryango w’Abakozi b’Igihe Cyose Bihariye b’Abahamya ba Yehova bo ku Isi Hose.
^ par. 7 Umubwiriza ni umuntu ubwiriza cyangwa wigisha ubutumwa bwiza bw’Ubwami bw’Imana (Matayo 24:14). Niba wifuza ibisobanuro birambuye ku birebana n’uko tumenya umubare w’ababwiriza, reba ingingo yo ku rubuga rwa jw.org ivuga ngo: “Ku isi hose hari Abahamya ba Yehova bangahe?”
^ par. 10 Niba wifuza kumenya ibyo umuntu asabwa kugira ngo abatizwe abe Umuhamya wa Yehova, reba ingingo yo ku rubuga rwa jw.org ivuga ngo: “Nakora iki ngo mbe Umuhamya wa Yehova?”
^ par. 11 Umupayiniya ni Umuhamya w’intangarugero wabatijwe uba wariyemeje kumara amasaha runaka buri kwezi, abwiriza ubutumwa bwiza.
^ par. 14 Niba wifuza ibindi bisobanuro, reba ingingo yo ku rubuga rwa jw.org ivuga ngo: “Kwiga Bibiliya bikorwa bite?”
^ par. 15 Umwaka w’umurimo wa 2017 watangiye ku itariki ya 1 Nzeri 2016, urangira ku itariki ya 31 Kanama 2017.


text:
ISOMO RYA 22
Ku biro by’ishami hakorerwa iki?
Abagize umuryango wa Beteli bakorera mu nzego z’imirimo zitandukanye, kugira ngo bashyigikire umurimo wo kubwiriza ukorerwa mu gihugu kimwe cyangwa byinshi. Bashobora kuba bakora mu rwego rushinzwe guhindura ibitabo mu zindi ndimi, kubicapa, kubiteranya, gukora muri depo z’ibitabo, mu rwego rufata amajwi n’amashusho cyangwa bita ku bindi bikenewe muri ako karere.
Komite y’ibiro by’ishami ni yo igenzura ibihakorerwa. Inteko Nyobozi iha abagize komite y’ibiro by’ishami inshingano yo kugenzura ibintu byose bikorerwa kuri Beteli. Iyo komite iba igizwe n’abasaza nibura batatu, cyangwa barenga, bujuje ibisabwa. Buri gihe, komite y’ibiro by’ishami imenyesha Inteko Nyobozi uko umurimo ukorwa muri buri gihugu igenzura, ikayimenyesha n’ibibazo bishobora kuvuka. Ibyo bifasha Inteko Nyobozi gufata umwanzuro w’ibyo yashyira mu bitabo n’amagazeti hamwe n’ibyigirwa mu materaniro cyangwa mu makoraniro. Abahagarariye Inteko Nyobozi basura ibiro by’amashami kandi bagasobanurira abagize komite z’ibiro by’amashami uko basohoza neza inshingano zabo (Imigani 11:14). Mu gihe cy’urwo ruzinduko, hategurwa gahunda yihariye y’amateraniro, maze iyo ntumwa ihagarariye icyicaro gikuru ikageza disikuru itera inkunga ku batuye mu ifasi igenzurwa n’ibyo biro by’ishami.
Ibiro by’ishami bifasha amatorero ari mu ifasi bigenzura. Abavandimwe bayobora ibiro by’ishami bemeza amatorero mashya avutse n’ishyirwaho ry’abasaza n’abakozi b’itorero. Abo bavandimwe ni bo bagenzura umurimo ukorwa n’abapayiniya, abamisiyonari hamwe n’abagenzuzi b’uturere bari mu ifasi igenzurwa n’ibiro by’ishami. Nanone abo bavandimwe ni bo bategura amakoraniro, bakagenzura uko Amazu y’Ubwami yubakwa kandi bakanareba uko ibitabo n’amagazeti byoherezwa mu matorero abikeneye. Ibintu byose bikorerwa ku biro by’ishami biteza imbere umurimo wo kubwiriza.
Ni mu buhe buryo komite z’ibiro by’amashami zifasha Inteko Nyobozi?
Ni iyihe mirimo ikorerwa ku biro by’ishami?


text:
Mukanyangezi Thamali yaduhaye ubuhamya bw’ukuntu yabaye indaya akabyara abana barindwi barimo abakobwa bane harimo n’uwavutse atagira igitsina abo bakobwa na bo bakaba indaya ariko Imana ikaza kumuhindurira amateka umwana we aza kumera igitsina ndetse ba bakobwa be bose ubu bararongowe nyuma y’igihe kinini babyarira mu rugo iwabo.
Mu buhamya bw’uyu mubyeyi w’abana barindwi ukomoka mu Karere ka Rusizi, avuga ko yashatse abagabo babiri. Uwa mbere ngo yarapfuye amusigira abana bane, uwa kabiri baza kubyarana abana batatu ariko aza kumwirukana n’abana be bose asubira iwabo gusa kubera ko iwabo na bo bari abakene cyane yaje kuhava, ajya mu icumbi.
Abaturanyi baje kwishyira hamwe bamwubakira inzu nyuma haza kuza umugabo wahoze ari umukirisitu akaza kugwa ariko bari basanzwe basambana amusezeranya kumugira umugore wa kabiri ariko ubwo bari baryamanye haje kuza ijwi rimubaza riti: “Thamali Thamali isi n’ijuru uhisemo iki?”
Uwo mugabo ngo yumvise iryo jwi agira ubwoba ndetse aza no guta Thamali muri iyo nzu amusigira inda yaje kuvukamo umwana utagira igitsina.
Ubwo Thamali yagarukaga ku buryo yitwaye amaze kubyara uwo mwana yagize ati: “Uwo mugabo yahise anta mu nzu asiga mfite inda nkuru yaje kuvukamo umwana utagira igitsina, abaganga barebye umwana baratangara! Mbabajije barambwira bati ‘Twebwe ntitujya turema turavura gusa’”.
Uwo mwana ngo yakomeje kumurera nyuma uko iminsi yagiye iza umwana yaje guhinduka umukobwa nyuma y’amezi ane.
“Umwana narakomeje murera nta gitsina agira, gusa nyuma y’amezi ane umwana yaje guhinduka umukobwa. Muri iyo minsi nahise numva ko nkwiye kwihana nuko njya ku rusengero abakozi b’Imana baransengera nakira Yesu nk’umukiza wanjye, mpita numva ijwi rimbwira riti ‘Humura nzagutunga ,nzakwambika, nzakugaburira nzakurera abana.”
Amaze kwihana yaje kubatizwa ndetse aza guhabwa impano zitandukanye nkuko yabivuze agira ati: “Muri iyo minsi nagize ububyutse ntangira gusenga cyane, ngira ububyutse, mbatizwa mu mwuka wera, mvuga indimi nshya nezezwa nuko nanjye mbonye umutabazi uzajya untunga kandi akanyitaho.Uwiteka niwe murinzi w’abatagira shinge na rugero kandi akaba inshuti y’abatagira kirengera.”
Uyu mubyeyi ngo yaje kugira amahirwe abaganga baturutse ku bitaro by’i Gihundwe batwara ba bakobwa bajya kubaha akazi k’ubuyaya (gukora mu rugo) na ba bahungu be na bo baje kubona akazi muri Resitora maze bose bahembwa bakamuha amafaranga agacuruza ibijumba.
Thamali avuga ko ibyo bijumba yacuruzaga byaje kumukiza ndetse agera n’aho atangira kujya arangura amavuta yuzuye imodoka yo mu bwoko bwa Daihatsu na we ngo atangira kwitwa “Boss!”
Abakobwa be bose baje kubyarira mu rugo bimusubiza mu bukene
Agaruka ku buhamya bw’ibyo yise karande yo kubyara abana batateganyijwe, yagize ati: “Muri iyo minsi satani yahise anteza ikigeragezo nuko mbona abakobwa banjye bane buri wese uko atashye ataha atwite, ndavuga nti ‘iyi ni karande kuko nanjye nari narababyaye mu buraya.”
“Abana nababazaga ababateye inda, bakanyihorera bongorerana bati mama yarakijijwe ntacyo adutwara, nkomeza gusenga nsaba Imana imbaraga zo kwihanganira ibyo bigeragezo, kubera kwita ku babyeyi bane bose kuva batwite kugeza babyaye amafaranga yanjye yaje gushira.”
Abakobwa be bahoraga bamubaza bati: “Mama nitudasambana urabona tuzarya iki?” akababwira ko bakwiye gusenga Imana bakareka ubusambanyi.
Ubukene ngo bwaje kumujujubya ndetse abamwubakiye ya nzu yabagamo baza kuyimwirukanamo asubira iwabo ku ivuko. Thamali yahoraga yumva ijwi ry’Imana rimubwira riti: “humura ntabwo nzakureka, ntabwo nzagutererana, nuko numva ndishimye ngaruye ibyiringiro.”
Yagarutse ku buryo aho basenganaga batangiye kumuha urw’amenyo bakagenda bavugira mu matamatama bati: “ntazongere kutubwiriza, ahubwo azabanze abwirize abo murugo rwe!” Ibi ngo yabitekerezagaho agasanga bafite ishingiro.
Iminsi mike ishize, ba buzukuru bamaze gukura, ngo abakobwa be baje kuba indaya kabuhariwe ndetse bakomeza kubyara abana buzura urugo.
Ibi Thamali yabivuze agira ati: “abakobwa banjye babaye indaya kabuhariwe bakajya barara mu tubyiniro bagataha bukeye, nagera mu rugo ngasanga abagabo batahanye buzuye inzu nk’umukirisitu bikambabaza, nkibaza igihe ibyo bizarangirira bikanyobera, Imana ikambwira iti ntugire integer nke senga nzabana nawe mu gihe gikwiriye nzakugirira neza, nuko ngatuza.”
“Babakobwa banjye bakomeje kubyara umwe akagira babiri, undi babiri, undi babiri, undi batatu ku buryo aho wakandagiraga wasanga hari umwana kandi bose batagira ba se. Nubwo byari bimeze bityo abana banjye nakomeje kubakunda no kubasengera.”
Abakobwa be bamaze kubyara abana 12 nibwo ngo yagiye kumva kumva yumva ijwi ry’Imana riraje riramubwira riti: “Igihe umaze kuri uwo musozi kirahagije, Dore njyewe Uwiteka Imana yawe nteranyije Imana yo kwiga ku bibazo byo murugo rwawe byabuze umuti, dore umwanzuro uvuye mu nama y’ijuru ni uko njye Uwiteka manutse nje gukemura ibibazo byawe byananiranye.”
Hashize iminsi, Imana ngo yaje kumutuma kuvuga ubutumwa i Kigali mu Gakinjiro, maze ngo ubwo yari ari muri ubwo butumwa yumva ijwi ry’Imana rimubwiye riti: “mwana wanjye kubwuko wanyumviye ukava i Cyangugu ukazana ubutumwa bwanjye i Kigali najye nguhaye umugisha kandi iwawe mparemye ibirori.”
Inzu yahoze yuzuye indaya yaje kuzura abakwe n’abageni
Mu buhamya bwe Thamali avuga ko yabanje kwitiranya ibirori Imana yamusezeranyije yibwira ko ari we ugiye kubona umugabo ariko ngo abakobwa be ni bo bari bagiye kubona abagabo.
Ati: “Nibwiraga ko ibyo birori ari njyewe wari ugiye kubona umugabo kuko nari nkiri muto! Hashize iminsi mike ngarutse mu rugo, nagiye kubona mbona umusore w’imyaka 20 araje ati ndasaba umugeni.”
“…Imana yaje ku nsanga mu nzozi inyereka abasore bane iti: uriya wa mbere,uwa kabiri n’uwa gatatu wababonye? nti yego , nibagusaba abageni uzabace icyo ushaka na ho uriya wa kane ni we ngiye kugukurishaho ipfunwe n’igisuzuguriro wagize igihe kirekire, numva nshimye Imana ndabyakira ndatuza.”
Thamali avuga ko uko Imana yamweretse ba basore mu nzozi, ngo ni ko baje kuza kumusaba abageni. Ati: “Imana yacu ijya ikuraho karande, uko yabimbwiye niko byagenze ba bakobwa banjye bakiriye agakiza batatu ba mbere baba bakoze ubukwe bwiza cyane! “Ahari indaya hahinduka abakwe, ahari indaya havuga impundu.”
Muri ba bakobwa bane ngo hasigaye umwe witwa Furaha waje kuvamo umuvugabutumwa ukomeye. muri Rusizi , abantu bakajya baza ari benshi kugirango abahanurire ndetse ngo abantu bajyaga baza guhanuza babonye ko inzu Furaha yabanagamo na nyina ari nto babadeshereza inzu y’ibyumba bitanu na salo ndetse na we nyuma ngo yaje kubona umugabo aramukwa aramutwara.
Thamali asoza ubuhamya bwe avuga uburyo Imana yamuhinduriye amateka. Ati: “Imana ihindura amateka abari indaya bahinduka ab’igiciro, Imana ikiza karande iri muri twe, ibitutsi bantukaga ko ndi nyina w’indaya ubu ndi nyirabukwe wa Noteri w’Akarere, ba bana bavutse mu buryo budasobanutse babonye aderese ubu bariga amashuli meza. Imana yanga icyaha ntabwo yanga umunyabyaha.”


text:
INKURU UKWIYE GUSOMA KANDI UTAGOMBA KWIRENGAGIZA:
Umugabo w’umukene yavuye kuragira ihene, ahurira ku irembo n’umugore we n’abana be baza kumusanganira barahoberana n’ibyishimo
byinshi, ako kanya kuko hari batuye ku muhanda haca umugabo w’umukire mu modoka nziza, arebye uburyo wa muryango wishimye, yitsa umutima ati: “uwampa nkibera nk’uriya mugabo, nkagira umugore n’abana bafite urukundo duhora duseka kuriya”.
Muri ako kanya niko wa mugabo nawe yamwitegerezaga, ati koko abakire barakimara,uwampa nkibera nk’uriya mugabo”.Hafi aho hahita haca umugabo wari waracitse amaboko, arabareba bombi arangije ati icyampa amaboko nkabasha kongera gusuhuza abana n’umugore wanjye, nkabasha no kongera gutwara imodoka nka cyera…
Buri wese afite icyo yifuza mu buzima nyamara ibyo wabona byose wakomeza kwifuza, gusa shima Imana ibyo ufite n’uko umeze kandi umenye kwifuza ibizima, njye mbifurije umugisha no kuzagira ubuzima buzira umugayo, umuvumo uzabajye kure kandi muzasige inkuru nziza imusozi.
NIBA USHIMA IMANA ANDIKA “AMEN”, NIBA UFITE ISHEMA RY’UKO IMANA YAKUREMYE,


text:
Ku Cyumweru gishize tariki 11 Kamena 2017 ni bwo Kingdom of God Ministries yakoze igitaramo gikomeye cyabereye muri Kigali Serena Hotel aho kwinjira byari 5000Frw ugahabwa na CD. Ni igitaramo cyitabiriwe n’abahanzi bakomeye mu muziki nyarwanda barimo: Mani Martin,Yvan Buravan, Aline Gahongayire, Dominic Nic, Israel Mbonyi n’abandi.
Buravan mu gitaramo cya Kingdom of God yahozemo
Yvan Buravan wari witabiriye igitaramo cy’itsinda yahozemo ndetse akaba ari no mu baritangije, wabonaga yari yakozweho mu buryo bukomeye. Si ibyo gusa ahubwo yanahawe umwanya aririmba agace gato k’indirimbo ‘Nzamuhimbaza’ yitiriwe album yamurikiwe muri icyo gitaramo. Benshi bishimiye kongera kumva Buravan ahimbaza Imana mu ijwi ryuje ubuhanga by’akarusho mu itsinda yahozemo.
Buravan ngo yishimira ko Kingdom of God yagutse
Mu kiganiro na Inyarwanda.com, Yvan Buravan yabajijwe uko yabonye igitaramo cya Kingdom of God Ministries n’uko abona iri tsinda muri rusange nyuma y’imyaka ibiri atakiribarizwamo, adutangariza ko afite ishimwe rikomeye ku Mana kubera rwego rushimishije Kingdom of God imaze kugeraho. Yagize ati:
Ni ikintu giteye gushima Imana cyane kuko iyo wabaye mu kintu ukabona kigenda gikura birashimisha cyane ko ndi muri bacye bayitangije, iyo mbonye (Kingdom of God) ifite abantu benshi kuriya, bahuje umutima bafite intego, ni ikintu cyanshimishije nashimira Imana. Bikora ku mutima cyane, ni ishimwe rikomeye iyo ubona ibintu biba byaratangiye ari bitoya bikaba bimaze kuba binini.
Yvan Buravan avuga ko Gospel ari ubuzima
Yvan Buravan yakomeje abwira Inyarwanda ko n’ubwo atakiririmba gusa umuziki wa Gospel ariko ko Gospel ari ubuzima na cyane ko mu buzima busanzwe abana kenshi n’abo muri Gospel. Yanahishiye ko afite indirimbo yanditse za Gospel, gusa zikaba zitari zajya hanze. Yabajijwe niba ateganya kugaruka mu muziki wa Gospel akaba ari wo akora gusa nkuko hari ababyifuza, yirinda kugira byinshi atangaza, gusa avuga ko Gospel ari umuziki umurimo kandi agomba gusangiza abantu. Yagize ati:
Gospel ni ubuzima bitandukanye no kuririmba. Indirimbo za Gospel ndazifite wenda nuko ntarazishyira hanze, gusa rimwe na rimwe njya kuzisangira na bene data turirimbana, nubwo ntaririmba (Gospel) rimwe na rimwe (abakora Gospel) turabana. Sinavuga ngo nzasoza umuziki kuko sinzi igihe nzawusoreza ariko Gospel ni umuziki undimo kd ngomba gusangiza abantu.
Buravan ubwo yaririmbaga agace gato k'indirimbo 'Nzamuhimbaza'
Benshi bashimishijwe n'ijwi rye ryuje ubuhanga
Nyuma ya Buravani wavuye muri Kingdom of God, ubu iri tsinda rifite abandi baririmbyi b'abahanga barimo Kadogo, Yayeli, Sharon n'abandi
REBA HANO VURAVANI ARIRIMBA 'NZAMUHIMBAZA'
REBA HANO MU MASHUSHO UKO BYARI BIMEZE MU GITARAMO CYA KINGDOM OF GOD


text:
Timamu Jean Baptiste azwi mu ndirimbo “Humura Mwana wanjye” ari na yo yitiriye igitaramo cye kizabera kuri Dove Hotel ku ya 3 Ukuboza 2017, azanamurikiramo album ye ya kane yise “Turakomeje”.
Iyi album izagaragaraho indirimbo 10 z’amajwi zirimo “Twaje”, “Dufite amashimwe”, “Zakayo”, “Turakomeye”,“Humura mwana wanjye Remix” n’izindi.
Timamu agiye kumurika album ya kane nyuma y’iya gatatu yashyize hanze mu 2012 mu gitaramo cyahembukiyemo ibihumbi by’abakunzi b’umusaraba bacyitabiriye.
Nyuma y’imyaka 11 atangiye kuririmba agiye gukora igitaramo afata nk’igikomeye kuruta ibindi aho azahuriramo n’umuhanzi wanditse amateka mu Karere Faustin Munishi ukomoka muri Tanzania uzwi mu ndirimbo zikunzwe na benshi nka “Yesu ni mambo Yote”, “Niko Chini ya Mwamba”, “Yesu Nakupenda”, “Wanamwabudu Nani” n’izindi.
Cyanatumiwemo umuhanzi Bigizi Gentil uri mu bakunzwe cyane muri iyi minsi kubera indirimbo “Imvugo yiwe ni ihame” na “Kipenzi” yasohoye hambere; Itsinda ryo kuramya rya Kingdom of God Ministries ryamamaye muri “Nzamuhimbaza” n’umukirigitananga, Deo Munyakazi ufite indirimbo icuranze mu buryo bwa gakondo yitwa “Urakwiriye Mwami”.
Mu kiganiro yagiranye na IGIHE, Timamu Jean Baptiste, yavuze ko imyiteguro y’igitaramo irimbanyije ndetse asaba Imana ngo abazacyitabira bazahembuke biruseho.
Yagize ati “Iki gitaramo ni kimwe mu byo nakwita cyiza nteguye mu buzima bwanjye kuva natangira kuririmba indirimbo zihimbaza Imana. Niteguye kugaragaraza impano Imana yashyize muri njye muri iki gitaramo kivuze byinshi ku buhanzi n’umuhamagaro mfite. Maze kwakira ubuhamya bw’abantu benshi bakunda indirimbo yanjye batanzi bazanezezwa no gutaramana nanjye.”
Yakomeje agira ati “Sinifuje gutegura igitaramo nzamurikiramo album yanjye ya kane, nabihatiwe n’umwuka wera kandi maze kubona ibimenyetso bibi n’ibyiza binyemeza ko cyavuye ku Mana. Iyaduhamagaye niyo kwizerwa n’ibindi izabikora.”
Timamu yavukiye muri Uganda aza gutandukana n’ababyeyi be bombi afite amezi atatu arerwa na nyirakuru. Agize imyaka icumi nyirakuru yarapfuye biba ngombwa ko ajyanwa mu kigo cy’impfubyi abayo nyuma yaje gukurwayo na nyina wabo barabana.
Uyu muhanzi yabatirijwe mu itorero rya ADEPR akiri umwana atangira inzira y’agakiza afite imyaka 11. Yatangiye kuririmba mu 2006, umwaka yahise anasohora album ye ya mbere yitwa “Humura mwana wanjye”; iya kabiri yitwa “Wirira” yasohotse mu 2009 mu gihe iyitwa “Ni wowe byose” yasohotse mu 2012.
Igitaramo “Humura mwana wanjye Live concert”, Timamu azamurikiramo album ye ya kane giteganyijwe ku ya 3 Ukuboza 2017 muri Dove Hotel ku Gisozi guhera saa cyenda z’umugoroba; Kwinjira ni amafaranga 2000 Frw ahasanzwe, 5000Frw na 10 000 Frw mu myanya y’icyubahiro.
Reba hano indirimbo Humura mwana wanjye ya Timamu Jean Baptiste


text:
Nyamasheke: Ibanga ryo gukora cyane ryagize Nyirancuti umukire
Nyiranshuti Cecile Nyiranshuti Cecile ni umwe mu bagore bavuga ko bamaze kugera kuri byinshi,babikesha gukora cyane, kutitinya no kumenya gukorana n’ibigo by’imari. Nyirancuti avuga ko yatangiriye More...
Muhanga: Umudugudu wa Rutenga hari byinshi ukesha intwari z’u Rwanda
Abayobozi bitabiriye kwizihiza umunsi mukuru w’intwari Bamwe mu batuye umudugudu wa Rutenga mu Karere ka Muhanga barashimira ibyiza u Rwanda rumaze kugeraho rubikesha ubutwari bw’abitangiye igihugu More...
Kamonyi: Ababonye inkunga Leta igenera abatishoboye bahamya ko bagize impinduka mu mibereho
Umwe mubagezweho n’inkunga zitangwa na leta Umwe mubagezweho n’inkunga zitangwa na leta Abagenerwabikorwa ba Gahunda ya Gira inka n’aba gahunda y’iterambere ry’umurenge VUP, bo More...
Huye: Félicité Niyitegeka yakuranye umutima wo gufasha
Aho niyitegeka felicite avuka Abaturanyi b’iwabo w’intwari Félicité Niyitegeka, bakaba ari n’abavandimwe be kuko abenshi bagira icyo bapfana mu miryango ya hafi cyangwa ya kure, bavuga More...
Rulindo: bamwe mu banyarwandakazi bari muri FFRP basuye abagore b’abayobozi bo mu nzego z’ibanze.
Kuri uyu wa kabiri tariki ya 5/8/2014, mu karere ka Rulindo habereye inama yahuje abagore b’abayobozi mu nzego z’ibanze na bamwe mu banyarwandakazi bagize ihuriro FFRP mu nteko ishinga amategeko.  Muri More...
Iyo witeje imbere nk’umugore, uba uteje imbere igihugu -Depite Mukayuhi
Depite Mukayuhi Rwaka Constance, umwe mu bagize Ihuriro ry’Abanyarwandakazi bari mu Nteko ishinga Amategeko (FFRP), arasaba abagore guharanira gukora cyane biteza imbere ngo kuko ari bwo baba bafashije igihugu More...


text:
ISOMO RYA MBERE
Igitabo cy’Ivugururamategeko (Ivug 4, 32-40)
Muri iyo minsi, Musa abwira imbaga y’Abayisraheli ati 32«Ngaho baza ibihe byakubanjirije, uhereye ku munsi Imana yaremeyeho abantu ku isi, ubaririze kandi uhereye ku mpera y’isi ukagera ku yindi : Hari ikintu gikomeye nk’iki kigeze kubaho ? Hari uwigeze yumva ibintu nk’ibi ? 33Hari undi muryango w’abantu wigeze wumva nkawe ijwi ry’Imana rivugira mu muriro rwagati, maze bagakomeza kubaho ? 34Cyangwa se hari indi mana yigeze igerageza kwikurira ihanga hagati y’irindi ikoresheje ibyago, ibimenyetso n’ibitangaza bikaze ? Ikabigirisha kandi imirwano, n’imbaraga n’umurego by’ukuboko kwayo, n’imidugararo ikanganye nk’uko Uhoraho Imana yanyu yabibagenjereje mu Misiri, mubyibonera n’amaso yanyu ?
35« Woweho warabyeretswe kugira ngo umenyereho ko Uhoraho ari we Mana, ko nta yindi Mana ibaho uretse we. 36Yaguhaye kumva ijwi rye riturutse mu ijuru kugira ngo akwigishe; ku isi ahakwerekera umuriro we w’inkongi, maze muri uwo muriro rwagati wumva haturutsemo amagambo ye. 37Kubera ko yakunze abasokuruza bawe, yitoreye nyuma yabo urubyaro rwabo maze akwikurira ubwe mu Misiri, akoresha imbaraga ze nyinshi 38kugira ngo yirukane imbere yawe amahanga akuruta ubwinshi kandi akurusha amaboko, maze akwinjize mu gihugu cyabo akiguheho umunani, ari byo bibaye none. 39Uyu munsi rero ubimenye kandi ujye ubizirikana mu mutima wawe : Uhoraho ni we Mana mu ijuru no ku isi, nta yindi ibaho. 40Urajye ukurikiza amategeko n’amabwiriza ye nkugejejeho uyu munsi, kugira ngo uzabone ubugira ihirwe wowe n’abana bazagukomokaho, maze uzarambe ingoma ibihumbi mu gihugu Uhoraho Imana yawe aguhaye,»
ZABURI (Zab 77 (76),12-13,14-15,16.21)
Inyik/ Nta yindi mana yasumba Imana yacu.
Ndibuka ibikorwa byose by’Uhoraho,
nkiyibutsa ibitangaza byawe bya kera,
nkazirikana ubutwari bwawe,
maze nkagarukira ibigwi byawe.
Mana, mbega uko inzira zawe ziboneye !
Nta yindi mana yindi yagusumba !
Ni wowe wenyme ukora ibintu by’agatangaza,
wagaragarije amahanga yose ububasha bwawe.
Umuryango wawe wagobotowe n’ukuboko kwawe,
ari bo nkomoko ya Yakobo na Yozefu.
Umuryango wawe wawuyoboye nk’ishyo,
ukoresheje ikiganza cya Musa na Aroni.
IBANGONDIRIMO RIBANZIRIZA IVANJILI (Mt 5,10)
Alleluya Alleluya.
Hahirwa abatotezwa bazira ubutungane,
kuko Ingoma y’ijuru ari iyabo.
Alleluya.
IVANJILI
+ Matayo Mt (16, 24-28)
Muri icyo gihe, 24Yezu abwira abigishwa be ati « Niba hari ushaka kunkurikira ajye yiyibagirwa ubwe, aheke umusaraba we maze ankurikire ! 25Kuko uzashaka gukiza ubugingo bwe azabubura ; naho uzahara ubugingo bwe ari jye agirira, azabukiza. 26Umuntu watunga isi yose ariko akabura ubugingo bwe, byaba bimumariye iki ? Cyangwa se umuntu yagurana iki ubugingo bwe ? 27Kandi Umwana w’umuntu agomba kuzagaruka mu ikuzo rya Se, ashagawe n’abamalayika, maze ubwo akagororera umuntu wese akurikije imigirire ye. 28Ndababwira ukuri : mu bari hano harimo abatazapfa batabonye Umwana w’umuntu aje mu ikuzo ry’Ingoma ye.»


text:
Ku gicamunsi cyo kuri iki cyumweru tariki ya 17 Nzeri 2017 imvura idasanzwe yaguye mu Karere ka Gicumbi, yateye ibibazo mu baturage b’imirenge ya CYUMBA na RUBAYA aho yangije imyaka y’abaturage n’imihanda harimo umuhanda munini Kigali- Gatuna uduhuza n’igihugu cya Uganda.
Mu murenge wa Cyumba iyi mvura yafunze umuhanda wa Kaburimbo (Kivuruga- Keyebe- Rukizi-Rwankonjo) gusa abaturage bahise batabara vuba bagerageza gushaka aho imodoka zanyura mu gitondo bagarukamo kuko ibyondo n’amabuye byari byinshi. Aba baturage bunganiwe n’imashini nini yoherejwe n’ubuyobozi bw’Akarere ikuramo ibyo byose byari byirunze mu muhanda ku buryo kuri iki gicamunsi cyo kuwa mbere tariki ya 18 Nzeri 2018 uyu muhanda wongeye kuba nyabagendwa.
Mu murenge wa Rubaya mu tugari twa Gishari, Muguramo na Gihanga iyi mvura yashenye amazu andi ararengerwa, yangiza ibihingwa byari mu mirima, imihanda iratabama kuko ibiraro byuzuye amazi n’amabuye bikanyura aho bibonye. Ibyangijwe byose mu murenge wa Rubaya ni ibi bikurikira: Ibishyimbo: Ha 50.3, Ibigori: Ha31.8, Ibirayi: Ha 6.3, Imboga: Ha 6.1, Urutoki: Ha 1,4, Icyayi: Ha 45; Amatungo: Intama 2, Ihene: 1, Ingurube: 2, Inkoko:23,Inkwavu: 22; Inzu zasenyutse: 3, Inzu zngiritse: 29; Ubwiherero: bwasenyutse: 44, Amavomo yangiritse:4, Amatiyo yangiritse:3, Ibiraro byangiritse:7.
Kubera iki kibazo,Umuyobozi w’Akarere yasuye imiryango yahuye n’ibi biza kugira ngo ayihumurize anamenye ibikoresho by’ibamze baba bahawe mdetse no kureba ibyangijwe nayo bityo banaganire bafatire hamwe ingambe zo gukukumira kuko imvura iracyahari. Ntabwo kandi Umuyobozi w’Akarere yagiye wenyine yajyanye n’indi Kipi igizwe n’abakozi b’umurenge bo mu Ishami ry’Iterambere ry’Imibereho Myiza no kwita ku batishoboye ndetse n’Inzego z’umutekano zikorera mu Karere.
MUTUMWA Vincent
Public Relations, Media and Communication Officer
Gicumbi District
Tel: +250 788487894
E-mail: mutumwa.vincent@gicumbi.gov.rw


text:
Nyuma w’umwaka imirenge 3 idafite abayobozi barasaba kubahabwa
Ngabo james, umunyamabanga nshingwabikorwa w’akarere Bamwe mu baturage bo mu mirenge ya Bigogwe,Jomba na Karago barasaba guhabwa abanyamabanga nshingwabikorwa nyuma y’umwaka batabafite. Abaturage bavuga More...
Nyabihu: Imirenge 2 yabonye abayobozi bashya
Nyuma y’aho abari abayobozi b’imirenge ya Bigogwe, Jenda na Muringa bahawe imirimo mishya mu karere, kuri ubu imwe mu mirenge bayoboraga yabonye abayobozi bashya. Abayobozi bashya n’ubundi More...
Ngororero: Gushyiraho abashinzwe umutekano mu tugari n’Imidugudu bizafasha kuwurinda
Ubuyobozi bw’akarere ka Ngororero, inzego zishinzwe umutekano muri aka karere hamwe n’abanyamabanga nshingwabikorwa b’imirenge ikagize bemeranyijwe gushyiraho abaturage bashinzwe umutekano ku More...
Kinazi-Huye: Gahunda ya Menya nkumenye izatuma abaturage bagerwaho bitaruhanyije
Ubuyobozi bw’umurenge wa Kinazi ho mu karere ka Huye bwatangije gahunda bise “Menya nkumenyeâ€. Iyi gahunda ijyanye no kugabanya ingo zigize umudugudu mu matsinda ahera ku ngo enye kugeza ku icumi More...
Ruhango: Abarokotse Jenoside barishimira ko imibiri y’ababo igiye gushyingurwa mu cyubahiro
Abaturage bazindukira mu gikorwa cyo gutunganya iyi mibiri Nyuma y’imyaka 20 Jenoside ikorewe abatutsi ibaye, imibiri igera ku bihumbi 60 yari itarashyingurwa mu cyubahiro iri ahantu mu cyobo cyahoze kitwaga More...
KARONGI: FPR yungutse izindi mbaraga
Mu mpera z’icyumweru gishize, umuryango FPR Inkotanyi mu karere ka Karongi wungutse izindi mbaraga ubwo komite nyobozi y’umuryango yatoraga abahagarariye urubyiruko, Batowe n’intore z’umuryango More...
Rwanda | Kirehe: New JADF committee elected
On July 31st 2012, Kirehe district elected a new committee for Joint Action Development Forum (JADF) JADF met with different stakeholders that work in Kirehe and other districts in a meeting to review the development More...
Gicumbi : abaturage bishimiye Laissez-passer nshya
Abaturage bo mu karere ka Gicumbi bishimiye icyangombwa cy’inzira (Laissez-passer) gishya cyasimbuye icyo bari basanzwe bakoresha kuko ngo igishya gitwarika neza. Abakozi b’ikigo gishinzwe abinjira More...


text:
Nkucire umugani nkubambuze umugani n’uzava ikantarange azasange ubukombe bwawo buziritse kumuganda w’inzu,harabaye ntihakabe,harapfuye ntihagapfe hapfuye imbwa n’imbeba havuka inka n’ingoma
Nkucire umugani nkubambuze umugani n’uzava ikantarange azasange ubukombe bwawo buziritse kumuganda w’inzu,harabaye ntihakabe,harapfuye ntihagapfe hapfuye imbwa n’imbeba havuka inka n’ingoma
Kera isega yinjiye mu nzu mu gicuku, igwa mu ngunguru irimo inzigo y’umukara. Mu gitondo nyir’iyo nzigo araza, ngo akubite amaso iyo sega akeka ko yapfuye, ayikuramo ayijugunya ahantu mu rubingo, isega yifatira iy’ishyamba.
Izindi nyamaswa zayibona zikayitangarira, ziti « ako kabara keza wagahahiye he?» Iti « ntimwahamenya. Ubu ndi umwami wanyu, ntabwo ndi isega nka mwe.»
Sibwo zitangiye kuyihakwaho! Biratinda, izo sega zisanga ifite imyifatirenk’iyazo. Zibijyamo impaka ziti « muri iri joro turayigenzura, turebe ko atari isega koko.»
Ijoro ririmbanyije, zirayishagara. Zirasakuza, zirataka cyane, ya yindi na yo yumvise urwo rusaku, iriyibagirwa na yo irasakuza. Isega zose ziyumvise, ziraseka, ziratembagara. Ziti « turakumenye rero ntukiri umwami wacu, uri isega nkatwe.»
Ikimwaro kirayica, ariko ntiyazihishurira aho yakuye iryo bara.
Habimana


text:
Kwaka ubufasha bwo gushyingura Gaelle Ikibagenga witabye imana aguye i Michigan, USA
Amakuru aturutse ahantu hizewe i Michigan, USA, nuko umwana w’umukobwa witwa Gaelle Ikibagenga basanze yiyahuye akoresheje ishuka yimanitse aho babika imyenda (closet). Ikindi abatubwiye iyi nkuru nuko uyu mwan w’umukobwa atavugaga menshi kuburyo abandi bana burungano rwe bajyaga bamwibazaho byinshi.
Iperereza ririmo gukorwa ariko ibinyamakuru nka Rushyashya ya DMI ya Kagame nibireke kubeshya abanyarwanda ko uyu mwana w’umukobwa yishwe. Rushyashya yanditse kuri iyi nkuru igira iti: “Undi Munyarwanda Wa Gatatu Yiciwe Hanze Y’Igihugu Mu Minsi Itatu Yikurikiranya”.
Abo mu muryango wuyu mukobwa wiyahuye witwa Gaelle IKIBAGENGA bakaba barimo gusaba imfashanyo yo kumushyingura none niba ubishobye nawe wabatera inkunga ukanda hano “Gaelle IKIBAGENGA Funerals Fund“. Imana imuhe iruhuka ridashira kandi yakire Gaelle Ikibagenga mubayo.


text:
Umuhanzi Danny Mutabazi wamenyekanye mu ndirimbo ‘Karuvari’ yateguye uruhererekene rw’ibiterane bizazenguraka u Rwanda avuga ubutumwa bwiza binyuze mu ndirimbo ze, iz’abahanzi azakorana na bo ndetse n’abavugabutumwa batandukanye.
Uru rugendo rw’ibiterane bizazenguruka u Rwanda yise ‘Calvary Tour Live Concert’, Danny Mutabazi avuga ko bigamije kuzana abantu benshi kuri Kristo ndetse no kwegera abantu batajya babona ibitaramo cyane ko ibyinshi bibera muri Kigali.
Mutabazi yabwiye Ibyishimo.com ko iyi gahunda aticaye ngo ahite ayikora ahubwo ko ari Imana yamubwiye ko ayikora kandi ahamya neza ko hazavamo umusaruro ushimishije.
Yagize ati “Ibi biterane bizazenguruka igihugu cyose, nzabikorera mu ntara zose z’igihugu, nzaba ndi kumwe n’abahanzi batandukanye kandi Imana izabana natwe kuko hari icyo yabimbwiyeho, Imana ivugana nanjye mu bueyo butandukanye rero yambwiye ko iri kumwe nange”
Danny yongeyeho ko azahera mu ntara y’Iburasirazuba mu Karere ka Rwamagana mu Itorero rya ADEPR Paruwasi ya Rwikubo ku Cyumweru tariki ya 6 Kanama 2017 guhera saa munani z’igicamunsi.
Muri iki giterane cyo ku ikubitiro Danny Mutabazi azafatanya na Bosco Nshuti wamenyekanye mu ndirimbo ‘Ibyo Ntumze’, Jado Sinza wamenyekanye mu ndirimbo ‘Nabaho’, Stella Manishimwe uzwi mu ndirimbo ‘Wa mugore’ ndetse n’umuvugabutumwa Jean Paul Nzaramba.
Umuhanzi Danny Mutabazi asengera mu itorero rya Pantekote mu Rwanda ADEPR muri paruwasi ya Gasave mu mujyi wa Kigali. Yamenyekanye mu ndirimbo zirimo Karuvari ndetse na Getsemani.
Ntucikwe !! Horana natwe ukanda hano like kuri page yacu ya Facebook, Twitter na Youtube ukande subscribed kugirango umenye amakuru agezweho buri kanya unareba amavidewo y’indirimbo zihimbaza Imana , n’ibiganiro by’abakozi b’Imana ugezwaho na Ibyishimo.com.
Donat Niyitanga


text:
Rwanda : Gakenke: Buri rwego rw’ubuyobozi rugomba kugira imihigo yarwo, akarere kagahiga imihigo igaragara
Umuyobozi ushinzwe imikorere y’inzego z’ibanze muri MINALOC, Mufuruke Fred wari ukuriye itsinda ryasuzumye ishyirwa mu bikorwa ry’imihigo avuga ko buri rwego rw’ubuyobozi rugomba guhiga imihigo yarwo akarere kagahiga imihigo ifite uruhare rugaragara mu guhindura imibereho y’abaturage.
Ibi Mufuruke yabitangarije mu gikorwa cy’isuzuma ry’imihigo y’umwaka wa 2011-2012 mu karere ka Gakenke cyabaye tariki 11-12/07/2012.
Umuyobozi w’akarere, Nzamwita Deogratias yifuriza ikaze itsinda ryaje gusuma imihigo, yatangaje ko akarere ayobora kesheje imihigo ku gipimo cya 95 ku ijana kubera ubufatanye bw’inzego zitandukanye zirimo njyanama y’akarere, inzego zishinzwe umutekano n’inzego z’ubuyobozi.
Umunsi wa mbere w’isuzuma ry’imihigo ryibanze kureba inyandiko z’amaroporo agaragaza ibyakozwe. Izo nyandiko zimwe na zimwe zagaragayemo amakosa, abakozi b’akarere basabwa kuzayakosora mu mihigo y’umwaka utaha.
Ku munsi wa kabiri, itsinda rigizwe n’impuguke mu nzego zitandukanye zagiye mu mirenge itandukanye kureba ibikorwa binyuranye nyirizina byagaragajwe n’akarere ko kabigezeho nk’uko kabihigiye Perezida wa Repubulika.
Mu bukungu, akarere kahize guteza imbere abaturage kongera umusaruro w’ubuhinzi n’ubworozi,  kugeza umuriro w’amashanyarazi ku baturage, gukora imihanda n’ibiraro mu rwego rwo gukura mu bwigunge abaturage no koroshya ubuhahirane hagati yabo.
Ku bijyanye n’imibereho myiza, akarere kahize kubaka amashuri ya 9 YBE na 12 YBE, kubakira abaturage ikigo nderabuzima mu murenge wa Minazi, kwitabira ubwisungane magirirane mu kwivuza ku gipimo cy’ijana ku ijana,  guha abaturage amazi meza ndetse no kubakira abatishoboye.
Mu miyoborere myiza, imihigo y’umwaka wa 2011-2012 yibanze mu kongera umutungo w’akarere uva ku misoro n’amahoro, kongera agaciro k’ibikorwa by’umuganda no kongera umubare w’abanyeshuri bitabiriye itorero ry’igihugu.
Akarere kahize mu butabera, gukemura ibibazo by’abaturage, kurangiza imanza zitararangizwa no gukomeza gukoresha TIG mu rwego rwo gufasha abakatiwe muri Gacaca kurangiza ibihano byabo.
Akarere ka Gakenke kaje ku mwanya wa nyuma mu mihigo y’umwaka wa 2010-2011ariko bafite icyizere cyo kuva kuri uwo mwanya.
Â


text:
Ikoranabuhanga rigezweho, ririhuta cyane, ari nako rigenda ryiharira imirimo yose, rigakururira abantu benshi ubushomeri. Niyo mpamvu hakenewe kurebwa uko urubyiruko rwahabwa ubumenyi...
Abahinzi bo mu mirenge ya Matimba na Musheri batuye hafi y’ikibaya cy’Umuvumba barishimira ko nyuma yo guhuza ubutaka bagatangira kubwuhira byabongereye umusaruro...
Mu mujyi wa Ruhango, Intara y’Amajyepfo, huzuye yitwa hoteli yitwa Eden Palace Hotel, iyi nzu ikaba iherereye mu nsi gato y’ibiro by’Akarere...
Abaturage batuye mu murenge wa Gishari , bakoze ibirori byo kwishimira ibyiza bamaze kugeraho babikesheje imiyoborere myiza ya leta y’ubumwe bw’Abanyarwanda. Muri...
Imibare igaragzwa n’Ikigo cy’Igihugu gishinzwe ibarurishamibare, NISR, igaragaza ko ubukungu bw’u Rwanda mu gihembwe cya mbere cya 2017 bwageze kuri miliyari 1.817...
Ku nshuro ya 19 Umuryango uharanira uburenganzira bwa muntu AJPRODHO-JIJUKIRWA wongeye gutumiza abanyamuryango bawo baturutse hirya no hino mu gihugu mu Nteko...
Ubu butumwa bwatanzwe mu biganiro abayobozi bagiranye n’abaturage tariki ya 24 Kamena 2017 nyuma y’ibikorwa by’umuganda ngarukakwezi byabereye mu mudugudu wa Muhororo...
U Rwanda rwihaye gahunda ko ruzaba rukora megawati 563 z’amashanyarazi buri munsi mu mwaka wa 2018, ntibihagararire aho, ku mu myaka iri...
Bamwe mu bakora ubucuruzi bwambukiranya imipaka, barishimira ko kuba u Rwanda ruri mu muryango ubahuza n’Igihugu cya Uganda w’Ibihugu by’Afurika y’Iburasirazuba(EAC) n’imipaka...
Ibi byavuzwe tariki ya 23 Kamena 2017 na Ministri w’Ubuhinzi n’ubworozi, Mukeshimana Gérardine, ubwo yatangizaga ku mugaragaro, imurikabikorwa rya 12 mu buhinzi,...


text:
Hari abagabo bavuga ko hari abagore batanyara ndetse ugasanga banemeza ko n’abakobwa bose atariko banyara ariko nubwo iyi ngingo itavugwaho rumwe hari n’abagore usanga bashinja abagabo babo kutamenya guhiga ayo mazi, Ese birashoboka ko warebesha umukobwa amaso ukamenya ko anyara ?
Ibi ni isubizo by’ibibazo wibazaga tukuzaniye :
Mu mibonano mpuzabitsina kunyara ni ingenzi kuko bituma ababikora baryoherwa cyane kurushaho kubera uburyohe bumvamo iyo bibayeho. Niyo mpamvu buri wese ukoze imibonano mpuzabitsina aba afite intego yo gushaka aya mazi.
1. Umukobwa ufite ku kiziba cy’inda habyimbye : Iyi nda itandukanye n’iy’umukobwa usoma ku gasembuye cyangwa umaze amezi make atwite, Uyu we aba asanzwe afite akantu kabyimbyeho ku nda kandi ariyo miterere ye.
2. Umukobwa ufite hagati y’amaguru hafatanye : Akenshi iyo umukobwa afite hagati y’amaguru hegeranye burya aba anyara, umukobwa uturutse inyuma ukabona hagati y’amaguru he haratatanye burya akenshi ntukamushakireho amazi.
3. Umukobwa ukunda guhora akonje : Aha si ugukonja ko kugira imbeho ahubwo ni wa mukobwa ukoraho ukumva arakonje nyamara we nta mbeho afite, uyu nawe aba afite amahirwe menshi yo kugira agasoko(amazi).
4. Umukobwa ufite umubiri udakanyaraye worohereye : Abakobwa hafi ya bose bagira umubiri woroshye ariko we usanga woroshye cyane, ndetse bene uyu mukobwa ushobora no gusanga afite ibicece ku nda kandi atabyibushye.
Ibi tubagejejeho ni ibyemezwa n’abagabo benshi twaganiriye kandi si ihame ridakuka kimwe nk’uko hari ushobora kugira amazi nyamara nta kimenyetso na kimwe agaragaza muri ibi twavuze, si ngombwa rero kugira ngo ibi bimenyetso byose bihurire ku mugore umwe kuko ashobora kugaragaza kimwe muri ibi ugasanga ayafite nta kibazo.
Abagabo ni ahanyu nimugerageze mukoreshe uko mushoboye mutazavuga ngo abagore banyu nta mazi bagira nyamara ari mwe mwananiwe kuyashaka nk’uko bamwe mu bagore babibashinja.
Alice UMWALI/Umubavu.com


text:
Igisubizo: Abakristo benshi barwana n’ikibazo cyo gutanga icya cumi. Mu Matorero amwe n’amwe, basaba ibintu birenze urugero. Maze Abakristo benshi bakanga kubahiriza ibyo Bibiliya ibasaba gukora, byerekeye guha Uwiteka amaturo. Kandi gutanga icya cumi n’amaturo byagombye kuba igikorwa cyo kwishimira n’umugisha. Ariko ikibabaje, n’uko atari uko bimeze mw’Itorero ry’iki gihe.
Gutanga icya cumi ni inyigisho iri mu Isezerano rya Kera. Icya cumi cyari inshingano ku Bisirayeli bose kuko Itegeko ryabategeka gutanga mu rusengero icumi ku ijana ry’ibyo bejeje n’icumi ku ijana ku matungo boroye, (Abalewi 27:30; Kubara 18:26; Gutegekwa kwa Kabiri 14:24; 2 Ingoma 31:5). Mu by’ukuri, Itegeko ryo mu Isezerano rya Kera ryasabaga ibya cumi bitandukanye—icya cumi cy’Abalewi, icya cumi cyo gukoresha mu rusengero no mu minsi mikuru, n’icya cumi cyo gufasha abakene bo mu gihugu—byatumye rero umubare uzamuka ugera kuri 23.3 ku ijana. Bamwe basanga icya cumi cyo mu Isezerano rya Kera, cyari uburyo bwo gusoresha kugira ngo babonere abatambyi n’Abalewi ibyo bakenera byose mu muhango wo gutamba ibitambo.
Isezerano Rishya ryo ntaho ritegeka cyangwa ngo risabe Abakristo gushishikarira igikorwa cyo gutanga icya cumi gitegetswe mu Isezerano rya Kera. Isezerano Rishya nta na hamwe rivuga ko hari ijanisha ry’ibyo umuntu atunze, agomba gushyira iruhande, ahubwo rivuga gusa ko impano zigomba kuba “zifitanye isano n’ibyo umuntu atunze” (1 Abakorinto 16:2). Bamwe mu bayobozi b’Itorero rya Gikristo bavanye ijanisha ry’icumi ku ijana mu cya cumi kivugwa mw’Isezerano rya Kera, maze iryo janisha barihindura “igipimo ntarengwa cyo hasi”, biyemeje gusaba Abakristo gutanga.
Isezerano Rishya rigaragaza gusa akamaro n’inyungu zo gutanga. Tugomba rero gutanga nk’uko dushoboye. Rimwe na rimwe, ibyo bisobanuye ko dushobora gutanga ibirenze icumi ku ijana; cyangwa se gutanga ibiri mu nsi y’icumi kw’ijana. Byose bigomba guturuka ku bushobozi bwa buri Mukristo cyangwa se bigaterwa n’ibyo Itorero rikeneye. N’uko rero, buri Mukristo agomba gusenga nta gucogora no gusaba Imana ubwenge bwo kumushoboza kugira uruhare mu gutanga icya cumi no kumenya icyo agomba gutanga uko kingana (Yakobo 1:5). Ariko ikiruta byose, n’uko ibya cumi byose n’amaturo bigomba gutanganwa umutima ukunze no guharanira guhimbaza Imana ndetse n’umugambi wo gukorera umubiri wa Kristo. “Umuntu wese atange nk’uko agambiriye mu mutima we, atinuba kandi adahatwa, kuko Imana ikunda utanga anezerewe” (2 Abakorinto 9:7).
Ikibazo: Bibiliya ivuga iki ku byerekeye icya cumi cy’Umukristo?
Igisubizo: Abakristo benshi barwana n’ikibazo cyo gutanga icya cumi. Mu Matorero amwe n’amwe, basaba ibintu birenze urugero. Maze Abakristo benshi bakanga kubahiriza ibyo Bibiliya ibasaba gukora, byerekeye guha Uwiteka amaturo. Kandi gutanga icya cumi n’amaturo byagombye kuba igikorwa cyo kwishimira n’umugisha. Ariko ikibabaje, n’uko atari uko bimeze mw’Itorero ry’iki gihe.


text:
IKIMENYETSO GIKOMEYE part~12
Part-11 yarangiye ubwo nari maze kubona didie maze mpita nisubirira murugo ntakintu tivuganye ndetse ndamubwira nti: nushake wisubiriteyo.
Didie ati: none se…….. ..wait
Didie amaze kumva ko nakaniye ntakeneye no kumureba mu maso yarambwiye ati: none se ubwo koko urakomeje?
Njye: nta gihe mfite cyo gupfusha ubusa mvugana nawe gusa urambabaje ndetse unteye agahinda ku mutima ntazigera na rimwe nibagirwa mu buzima bwanjye.
Didie: Linda ndakwinginze basi garuka nanjye nkubone niyo wanyanga ariko nanjye nkuboneho. sibyo?
Njye: ariko se ugir’amatwi? Nakubwiye ko igihe nagutayeho ncyicuza kuko nibutse byinshi nigomwe kubwawe nanakwiyahura.
Didie: Linda sha wimbwir’utyo kuko nanjye sinorohewe ubu ndumva isi indangiriyeho ndabona imbere n’inyuma hafunze kubera ubuzima ndi gutkereza ngiye kubamo utaburimo. Linda urabizi……. (mpita mukupa na phone nyikuraho)
Navuye aho muri gare maze mpita nerekeza murugo gusa nirinda gutekereza kubyari bimaze kuba kuko numvaga mbyibutse nshobora no kwiyahura mu modoka nkurikije uko nakundaga didie byari birenze uko ushobora kubyiyumvisha. nahise mvuga nti reka nyure kwa Henry ndebe uko ameze dore ko nari maze iminsi ntamusura kubera mama nawe wari utorohowe n’ubuzima.
Ntibyatinze mu gihe gito nari ngeze kwa Henry maze nsanga yicaye hanze ari kwiyotera akazuba ko kugica munsi ubona noneho atangiye kugenda agarura agasura nyuma yo gukomeretswa bikomeye Ntibyatinze mu gihe gito nari ngeze kwa Henry maze nsanga yicaye hanze ari kwiyotera akazuba ko kugica munsi ubona noneho atangiye kugenda agarura agasura nyuma yo gukomeretswa bikomeye cyane na Rick maze ngihinguka Henry yahise ambona dukubitana amaso atangira kujya yisetsa gake gake kuburyo wabonaga ko yishimye pe!
Mugeze iruhande nahise musuhuza muha umukono gusa nawe ashaka kumpobera ndamunwira nti: have Henry utitura hasi ukongera ukibabaza kandi mbona wari utangiye gukiruka.
Henry: byihorere sha wowe ntaby’uzi. iyaba byashobokaga ko nakugwa mu maboko najyaga kuba mfite amahirwe.
Njye: uhm! Ubwo se kuba wagwa mu maboko yanjye nibyo wit’amahirwe?
Henry: cyane pe! Ariko Linda mbabarira umbwiz’ukuri. ubu koko ujy’undeba mu maso byibuze isegonda rimwe?
Njye: ariko nonoho nawe umenya ushaka kunsetsa si gusa. Ubwo se wavugana n’umuntu utamureba? Ubwo se non’aha ho sindi kukureba?
Henry: ubwo se iyo umbonye niki uhita ubona ako kanya tugihuza amaso?
Njye: icyo mbona nuko upfutse hahandi wakomeretse ubwo warimo ugerageza kundwanirira kandi nukuri ndabigushimira cyane ndetse nzahora mbigushimira nubwo mubyukuri ntabon icyo nguha cyahwana n’ibyo wankoreye.
Henry: yooo!
Linda biranshinije kuba ugez aha aya masaha. Mu byukuri ntanimpamvu yo kunshimira kuko kubwawe ntacyo ntakora Linda. Sinari kwemera ko ujya mu kaga nkanuye amaso. ndatekereza ko n’Imana yari kubimbaza. Gusa mbabazwa nuko ntakintu ubona mu maso yanjye. Linda sinakubeshya birambabaza pe!.
Njye: Henry umbabarire pe, sinzi niba nd’impumyi gusa icyo mbona nuko ubabaye kubera njye ukaba umaze iminsi uri mubitaro ntakintu ubasha gukora kubera njyewe. Gusa humura ineza wangiriye sinayibagirwa ndayizirikana.
Ahubwo narinyuze hano ngo ndebe uko uko umeze gusa ndishimye kuba uri koroherwa. reka ngenda nasize wa muganga murugo ndebe ko hari icyo yakoze kuko nasize Samantha hari ahantu ngo agiye kujya udasanga mukereje nimbona akanya nzagaruka.
Henry: (yits ‘imitima) Linda genda urebe uwo mukecuru gusa ugende uziko umitima wanjye ufite intimba kandi udashobora gutuza mu gihe cyose ukinyereka ko ntakintu umbona ho mu maso kidasanzwe.
Njye: Henry reka tuzashak’umwanya tubiganireho.
Henry: Sawa ndagutegereje ubwo nzabon’uje.
Ndi munzira nsubiye murugo nasubijeho phone kugira ngo mpamagare Samantha mubaze uko murugo bimeze gusa ntungurwa no kumva ijwi ritava mu kanwa. mu byukuri Samantha yari amaze kunanirana pe. yari asigaye aza buri gihe yasinze akaza ambwira nabi kuburyo nari maze no kubona ko ibyo ndiknyuuramo Samantha yari abifitemo uruhari kuko yirirwanaga n’abasore nagira ngo musabe umwanya tuganire akanyuka inabi nkibaza icyo yabaye nkumva simbyumva.
nahise mfata akamoto kangeza murugo byihuse kuko nari maze kwibwirako ibintu byazambaguritse imuhira. Nkihagera nasanze muganga arikumwe naemama wenyine maze bambwira ko Samantha twagendeye rimwe.
Nahise numva umujinya unyishe mpita mfata umwanzuro w’uko ngomba guhita mwirukana akava murugo nkagira amahoro. nahise njya munzu mfata ibintu bye byose mbishyira hanze maze kubw’amahirwe mbona Samantha ahise aza. yahise………. Watch out next one.
.
.
.ESE LINDA ARAHUBUTSE KURI IKI CYEMEZO?
.
.Ark c mu byukuri niki Henry ashaka ko Linda abona mu maso he?


text:
Iyangirika rikabije ry’uyu muhanda ryaturutse ku mazi ava mu birunga yangije icyuma kiyayobora, kigahinamirana kugeza aho ataye inzira akishakira iyayo ku ruhande, akaba yinjira mu butaka ku buryo hacukutse bikabije hafi yo kugera aho umuhanda utangiriye.
Manirere Emmanuel ni umwe mu baturage baganiriye na IGIHE wagize ati “Hano hangiritse cyane ahagana muri Werurwe mu mvura yagwaga umusubirizo, twakundaga kuhanyura twahira ubwatsi bw’amatungo, dutungurwa no kubona uyu muhanda ucukuka kandi harimo n’umwobo munini.”
Uwitwa Kazungu we yagize ati “Urebye uburyo hacukutse mu gihe gito kuriya nta burambe iki kiraro gifite isaha iyo ari yo yose cyariduka”.
Bakomeza bavuga ko batewe impungenge n’uko igihe cy’imvura cyegereje hatarakorwa ku buryo hashobora kuzariduka.
Umuyobozi w’Akarere ka Musanze wungirije ushinzwe imari, ubukungu n’iterambere,Habyarimana Jean Damascène, yemeza ko iki kibazo bakizi kandi ko barangije kukigeza ku Kigo cy’Igihugu gishinzwe guteza Imbere Ibikorwa by’Ubwikorezi (RTDA) bakaba ngo bategereje igisubizo.
Yagize ati “Uyu muhanda urenze ubushobozi bw’akarere gusa twamaze kumenyekanisha iki kibazo muri RTDA dutegereje igisubizo, ntibikwiye gutinda kuko twegereje igihe cy’imvura kandi niyo ikomeza kucyangiza.”
Aho iki kiraro cyangirikiye hakunze kugaragara amazi yuzura mu muhanda cyane cyane mu gihe cy’imvura nyinshi, hakiyongeraho n’amazi aturuka mu birunga bikabangamira ingendo za Musanze-Rubavu ndetse zimwe zikanahagarara.
Ku itariki ya 26 Gicurasi 2015, amazi yo mu birunga mu buryo butunguranye yafunze umuhanda Musanze-Rubavu amasaha atatu n’igice nyuma y’uko abawukoresha batunguwe no kuwubona warengewe amazi yari yivanze n’amabuye yamanutse mu birunga.